8 έξυπνοι τρόποι για να χρησιμοποιήστε μία παγοθήκη - THERMISnews.gr\nHome / ΩΩ / TIPS / 8 έξυπνοι τρόποι για να χρησιμοποιήστε μία παγοθήκη\n8 έξυπνοι τρόποι για να χρησιμοποιήστε μία παγοθήκη\n2.2.22 ΩΩ, TIPS\nΜία απλή παγοθήκη είναι πολύ πιο πρακτική απ’ όσο νομίζετε, καθώς η χρήση της δεν περιορίζεται μόνο στο να φτιάχνει παγάκια νερού.\nΑποτελεί εξαιρετική επιλογή για την παρασκευή μικροσκοπικών επιδορπίων, την αποθήκευση τροφών όπως βότανα ή ζωμό για εύκολη χρήση αργότερα και την κατασκευή μοναδικών παγοκύβων για κρύα ποτά.\nΕξετάστε το ενδεχόμενο, μάλιστα, να αγοράσετε παγοθήκες σιλικόνης, καθώς διευκολύνουν την αφαίρεση των πραγμάτων όταν είναι παγωμένα, ενώ μόλις παγώσει ό,τι φτιάχνετε, μπορείτε να μεταφέρετε τους κύβους σε μια σακούλα με φερμουάρ για αποθήκευση στην κατάψυξη.\nΠαγώστε τα μυρωδικά σας σε ελαιόλαδο για να μην πάνε χαμένα\nΣε περίπτωση που έχετε αρκετή ποσότητα σε αποξηραμένα βότανα όπως η ρίγανη, το φασκόμηλο, το θυμάρι και το δεντρολίβανο μπορείτε να τα καταψύξετε για να τα χρησιμοποιήσετε αργότερα. Βάλτε στην κάθε θήκη μια μικρή ποσότητα από τα βότανά σας και συμπληρώστε με ελαιόλαδο. Τοποθετήστε στην κατάψυξη για μελλοντική χρήση.\nΚαταψύξτε τις παιδικές τροφές για μελλοντική χρήση\nΗ αγορά παιδικών τροφών μπορεί να είναι πιο ακριβή και σίγουρα όχι τόσο υγιεινή με την σπιτική. Φτιάξτε, λοιπόν, τη δική σας βρεφική κρέμα και τοποθετήστε στις παγοθήκες και στην κατάψυξη για να την χρησιμοποιήσετε όταν υπάρχει έλλειψη χρόνου για την παρασκευή κάποιας φρέσκιας τροφής στη στιγμή.\nΦτιάξτε παχύρρευστα smoothies από παγωμένο γιαούρτι και μπανάνες\nΠαγώστε γιαούρτι και μπανάνες σε παγοθήκες για να κάνετε τα smoothies σας εξαιρετικά κρεμώδη και υγιεινά.\nΧρησιμοποιήστε την παγοθήκη σας για να μοιράσετε τη σπιτική ζύμη για μπισκότα\nΤην επόμενη φορά που θα φτιάξετε μπισκότα, ψήστε τα μισά από αυτά και βάλτε την υπόλοιπη ζύμη σε μια παγοθήκη να παγώσει. Στη συνέχεια, όταν θέλετε κάτι γλυκό, μπορείτε απλώς να βγάλετε ένα μπισκότο και να το ψήσετε.\nΠαγώστε λαχανικά για να τα προσθέσετε στα smoothies\nΗ χρήση ωμών λαχανικών σε ένα smoothie είναι πολύ ωφέλιμη, αλλά μπορεί να χρειαστεί λίγη επιπλέον δουλειά το πρωί, ως προς το πλύσιμο και το κόψιμό τους.\nΔοκιμάστε να μαγειρέψετε πρώτα τα χόρτα σας, να κάνετε πουρέ στον επεξεργαστή τροφίμων ή στο μπλέντερ και να τα παγώσετε σε παγοθήκες. Όταν είστε έτοιμοι να φτιάξετε τα smoothies σας, απλώς προσθέστε μερικά πράσινα παγάκια.\nΦτιάξτε εύκολα παγωμένο γιαούρτι\nΒάλτε το γιαούρτι σε παγοθήκες για μια απόλαυση παγωμένου γιαουρτιού χωρίς να χρησιμοποιήσετε παγωτομηχανή.\nΚαταψύξτε το σπιτικό ζωμό κοτόπουλου και λαχανικών για μελλοντική χρήση\nΑν σας περίσσεψε λίγος ζωμός από τη σούπα λαχανικών ή κοτόσουπα που φτιάξατε μην τον πετάξετε. Τοποθετήστε τον στις παγοθήκες και διατηρήστε τον στην κατάψυξη.\nΞεπαγώστε την ποσότητα που χρειάζεστε κάθε φορά και προσθέστε τα παγάκια στην κατσαρόλα. Διατηρήστε στην κατάψυξη για 2- 3 μήνες. Το ίδιο μπορείτε να κάνετε και με τη σάλτσα ντομάτας.\nΦτιάξτε παγάκια από καφέ\nΚατά τους καλοκαιρινούς μήνες και για να μην νερώνει ο καφές σας με τα παγάκια νερού, φτιάξτε παγάκια καφέ και χρησιμοποιείστε τα για έναν παγωμένο και απολαυστικό καφέ.\n8 έξυπνοι τρόποι για να χρησιμοποιήστε μία παγοθήκη Reviewed by . on 2.2.22 Rating: 5


Τσίπρας: Ανεύθυνο να ζητήσω εκλογές εν μέσω πανδημίας και ελληνοτουρκικής κρίσης | Insider\nΠΟΛΙΤΙΚΗ 20-09-2020 | 14:37\nΤσίπρας: Ανεύθυνο να ζητήσω εκλογές εν μέσω πανδημίας και ελληνοτουρκικής κρίσης\nΟ αρχηγός της αξιωματικής αντιπολίτευσης που χθες παρουσίασε τις προτάσεις του κόμματος του για την αντιμετώπιση της κρίσης της Πανδημίας του κορονοϊού απαντάει στις ερωτήσεις των δημοσιογράφων.\nΤην καθιερωμένη συνέντευξη τύπου στο πλαίσιο του Thessaloniki Helexpo Forum δίνει αυτή την ώρα ο πρόεδρος του ΣΥΡΙΖΑ - Προοδευτική Συμμαχία, Αλέξης Τσίπρας.\nΔείτε τα κυριότερα σημεία\nΟ ΣΥΡΙΖΑ μετά την ήττα με 9 μονάδες στις ευρωεκλογές, πήγαμε στο 32%. Για να κυβερνήσουμε θέλουμε το 32% να γίνει 42%. Κάθε κόμμα μετά από μια ήττα, περνάει περίοδο ενδοσκόπησης και αυτοκριτικής. Η πρόωρη προσφυγή στις κάλπες θα έρθει ως αποτέλεσμα να διαχειριστεί τα μεγάλα προβλήματα.\nΟ κ. Μητσοτάκης κινείται χωρίς πυξίδα στα Εθνικά θέματα\nΣε ερώτηση για την Τουρκία και τις απειλές του Ταγίπ Ρετζέπ Ερντογάν ο κ. Τσίπρας τόνισε:\nΟ κ. Μητσοτάκης κινείται χωρίς πυξίδα. Αν επιλέγει την προοπτική της Χάγης, γιατί μέχρι το τουρκολιβυκό σύμφωνο γιατί δεν είχε κάνει καμιά κίνηση για να αρχίσουν οι διερευνητικές επαφές; Γιατί δεν απαίτησε κυρώσεις όταν υπεγράφη το τουρολιβυκό σύμφωνο; Η κυβέρνηση κινείται με έλλειμμα στρατηγικής και χωρίς να λέει την αλήθεια στο λαό.\nΔεύτερο ολίσθημα σε σχέση με την προοδευτική ταυτότητα είναι η ακατανόητη επιλογή του ΚΙΝΑΛ να καταψηφίσει απλή αναλογική. Τρίτη ακατανόητη επιλογή του ΚΙΝΑΛ είναι η πρόσφατη επιλογή να υπερψηφίσει ένα νόμο που βάζει γύψο στις διαδηλώσεις.\nΣτο τέλος της ημέρας θα έχουμε μεγάλες απώλειες. Η ανεργία θα εκτοξευθεί ξανά. Τη θέση των επιχειρήσεων που λένε ζόμπι, θα την καταλάβουν μεγάλα οικονομικά τραστ.\n- Να δοθεί μη επιστρεπτέα ενίσχυση με μοναδικό κριτήριο τις θέσεις εργασίας, 2.000 ανά εργαζόμενο. Αυτό συμβαίνει σε πάρα πολλές χώρες.\n- Ενίσχυση και επιδότηση εργασίας. Όσο διαρκεί αυτή η μεγάλη αδυναμία στην οικονομία να υπάρχει η δυνατότητα επιδότησης 100% των ασφαλιστικών εισφορών και 40% του μισθολογικού κόστους\n- Να ενισχυθεί η εγγυοδοσία. Προτείναμε να υπάρξει ένας αντίστοιχος «Ηρακλής», με εγγύηση του δημοσίου προκειμένου οι τράπεζες να παρακινηθούν να αναλαμβάνουν μεγαλύτερο ρίσκο.\n«Δεν βάζω θέμα εθνικοποίησης των τραπεζών. Το ελληνικό Δημόσιο πρέπει να ασκήσει τα δικαιώματα που κατέχει. Δεν μιλάμε, όμως, ούτε για σοσιαλισμό των πλουσίων. Τώρα γιατί δεν το κάναμε όσο κυβερνούσαμε. Κυβερνούσαμε με το πιστόλι στον κρόταφο. Η τρόικα ήθελε να προστατεύσει το σύστημα. Μας εξανάγκασαν να ψηφίσουμε νόμο που δεν επιτρέπεται στην τότε διευθύντρια της Εθνικής Τράπεζας να ασκεί καθήκοντα γιατί ήταν πρώην Υπουργός. Ο κ. Στουρνάρας δεν τους πείραζε. Τώρα είναι αναγκαίο. Οι ελληνικές τράπεζες δεν επιτελούν το ρόλο τους. Εξι στις δέκα επιχειρήσεις είναι εκτός δανεισμού. Ο κόσμος της αγοράς αναρωτιέται. Τι κάνουν οι τράπεζες; Φταίει όμως και η κυβέρνηση».\nΑκούσαμε τον κ. Μητσοτάκη να λέει ότι είναι ακριβή η εργασία στην Ελλάδα ενώ μας επέβαλαν να μειώσουμε τον κατώτατο μισθό. Όλοι γνωρίζουν πάρα πολύ καλά ποιες είναι οι συνθήκες που επικρατούν σήμερα και ποιο ο μισθός. Είναι θέμα άποψης. Εγώ έδωσα στις επιχειρήσεις λέμβους, όχι σωσίβια. Αλλά όχι να τις στηρίξουμε κανιβαλίζοντας τους εργαζόμενους. Καμία επιχείρηση δε θα είναι παραγωγική αν δεν έχει δικαιώματα ο εργαζόμενος. Είναι κρίσιμη η διαφορά ανάμεσα στην αριστερά και στη δεξιά, στις δυνάμεις της προόδου και της συντήρησης. Δεν μπορούμε να μιλάμε σήμερα σα να μην υπάρχει πανδημία. Όταν ήρθε η πανδημία όλοι στο δημόσιο νοσοκομείο πήγαμε για να σωθούμε. Και όταν προέκυψε η οικονομική κρίση μετά την πανδημία πάλι όλοι προστρέξαμε στην στήριξη του κράτους με ισχυρές παρεμβάσεις. Αυτό μας κάνει να καταλαβαίνουμε ότι όλες αυτές οι αντιλήψεις που καθιερώθηκαν τα προηγούμενα χρόνια περί συρρίκνωσης του εργασιακού κόστους για να επιβιώνουν οι επιχειρήσεις, αμφισβητούνται σοβαρότερα από την ίδια τη ζωή. Είναι ιδεολογική η διαφορά μας, πιστεύω ότι η ειδοποιός διαφορά τώρα σε σχέση με το παρελθόν είναι ότι η ίδια η ζωή ακυρώνει και κάνει να φέρνουν πολύ παλιές τις απόψεις που καταθέτει ο Μητσιτάκης για την ανάταξη της οικονομίας.\nΕμείς μιλάμε για την υποχρέωση που έχει κάθε κυβέρνηση να υπερασπίζεται τα κυριαρχικά δικαιώματα της χώρας. Είμαστε σταθερά προσανατολισμένοι στην ειρηνική επίλυση και το διάλογο.\nΗ αποστρατικοποίηση των νησιών είναι στις ελάσσονες διαφορές;\nΟφείλει η κυβέρνηση να μιλά τη γλώσσα της αλήθειας.\nΑν είναι δυνατό, να τεθούν σε διάλογο ζητήματα κυριαρχίας. Τα δικαιώματα που απορρέουν από τη συνθήκη της Λωζάνης, να τεθούν σε διάλογο εάν υπάρχουν γκρίζες ζώνες στο Αιγαίο.\nΔεν είναι δυνατόν όταν έχουμε απέναντί μας τη στρατιά του Αιγαίου να συζητάμε αποστρατικοποίηση των νησιών μας.\nΤσίπρας: Η χώρα χρειάζεται μια νέα κοινωνική συμφωνία - Σχέδιο 11 μέτρων έκτακτης ανάγκης\n03-10-2020 | 15:59\nΆρθρο του αρχηγού της αξιωματικής αντιπολίτευσης ενόψει της ανακοίνωσης της απόφασης στη δίκη της Χρυσής Αυγής.\n26-09-2020 | 13:14\n«Πέρασε μία ολόκληρη εβδομάδα από το πέρασμα του Ιανού και υπάρχουν ακόμη ολόκληρα χωριά αποκλεισμένα στην Περιφέρεια Θεσσαλίας, χωρίς γεφύρια και δρόμους» αναφέρει ο πρόεδρος του ΣΥΡΙΖΑ σε ανάρτησή του στο Facebook.\n20-09-2020 | 20:21\nΟ Στέλιος Πέτσας σχολίασε τη συνέντευξη τύπου που παραχώρησε ο αρχηγός της αξιωματικής αντιπολίτευσης στη Θεσσαλονίκη.


Πώς θα απαλλαγείς από τη μυρωδιά του ιδρώτα από τα αθλητικά σου ρούχα; | BLOKO\nΑρχική / Άσκηση / Υγεία / Χρηστικά / Πώς θα απαλλαγείς από τη μυρωδιά του ιδρώτα από τα αθλητικά σου ρούχα;\nΠώς θα απαλλαγείς από τη μυρωδιά του ιδρώτα από τα αθλητικά σου ρούχα;\n5/07/2019 06:48:00 μ.μ. Άσκηση , Υγεία , Χρηστικά Edit\nΦόρμες και αθλητικά μπλουζάκια είναι τα πιο άνετα ρούχα που έχουμε στη ντουλάπα μας.\nΌταν, όμως, επιστρέφουμε από το γυμναστήριο, έχουν αυτήν την άσχημη μυρωδιά του ιδρώτα μας.\nΤα υφάσματα από τα περισσότερα αθλητικά ρούχα είναι σχεδιασμένα έτσι ώστε να απορροφούν τον ιδρώτα μας και να αφήνουν το σώμα να αναπνέει. Όταν, όμως, πλένουμε τα αθλητικά ρούχα στο πλυντήριο, κάποιες φορές η άσχημη μυρωδιά του ιδρώτα μας δεν φεύγει. Έτσι όταν θέλουμε να τα φορέσουμε για να πάμε στο γυμναστήριο, διαπιστώνουμε πως θα πρέπει να τα βάλουμε και πάλι στο πλυντήριο.\nΌσοι ιδρώνουν σε μεγάλο βαθμό κατά τη διάρκεια της άσκησης, διαπιστώνουν ότι οι δυσάρεστες οσμές παραμένουν στα ρούχα ακόμα και μετά το πλύσιμο. Τι κάνουμε λοιπόν για να απομακρύνουμε τη μυρωδιά του ιδρώτα από τα αθλητικά μας ρούχα; Παρακάτω παρουσιάζουμε ορισμένα χρήσιμα tips:\nΑφήστε τα αθλητικά ρούχα να στεγνώσουν πρώτα και μετά τοποθετήστε τα στο καλάθι ή στο πλυντήριο: Οι περισσότεροι κάνουν το ίδιο λάθος με τα αθλητικά τους ρούχα μετά την προπόνηση. Τοποθετούν τα νωπά αθλητικά ρούχα στο καλάθι με τα άπλυτα αμέσως μετά το γυμναστήριο. Το σωστό είναι να τα αφήνετε έξω να στεγνώσουν στον ήλιο και μετά να τα βάζετε στο καλάθι με τα άπλυτα ή μέσα στο πλυντήριο.\nΜην τα πλένετε σε υψηλές θερμοκρασίες: Μην ξεχνάτε ότι τα αθλητικά ρούχα δεν πρέπει να πλένονται σε υψηλές θερμοκρασίες (πάνω από 40 βαθμούς).\nΜη βάζετε μαλακτικό ρούχων όταν τα πλένετε: Δεν πρέπει να χρησιμοποιείτε μαλακτικό όταν πλένετε τα αθλητικά σας ρούχα στο πλυντήριο. Επίσης, μη βάζετε πολύ μεγάλη ποσότητα απορρυπαντικού μέσα στον κάδο. Περισσότερο απορρυπαντικό δεν σημαίνει με τίποτα καθαρότερα ρούχα.\nΑναποδογυρίστε τα αθλητικά ρούχα και ιδίως τα κολάν: Αυτό το κόλπο θα βοηθήσει να απομακρυνθούν οι άσχημες μυρωδιές του ιδρώτα από τα ρούχα και επιπλέον θα προστατέψει το χρώμα τους, ιδίως αν είναι σκούρο.\nΒάλτε μία κούπα μαγειρικής σόδας στον κάδο\nΜουλιάστε τα ρούχα σε ξύδι με νερό: Βυθίστε τα ρούχα σε μια μπανιέρα γεμάτη με κρύο νερό και λευκό ξύδι. Αφήστε τα να μουλιάσουν και ύστερα βάλτε στο πλυντήριο.\nΒάλτε τα στην κατάψυξη: Βάλτε τα ρούχα σας σε μια πλαστική σακούλα και αφήστε τα στην κατάψυξη μέχρι να τα πλύνετε. Οι δυσάρεστες οσμές θα εξαφανιστούν μετά το πλύσιμο.


Γιατί να επιλέξω υδρομασάζ Jacuzzi? - ΥΔΡΑΜΑ Μαυρομάτης Α.Ε.\nΓιατί να επιλέξω υδρομασάζ Jacuzzi?\nPosted on 28/12/2017 28/12/2017 by Nektarios Mavromatis\nJACUZZI- ΤΟ ΠΡΑΓΜΑΤΙΚΑ ΑΥΘΕΝΤΙΚΟ ΥΔΡΟΜΑΣΑΖ\nΉταν,το 1956 όταν ο Roy Jacuzzi επινόησε το πρώτο υδρομασάζ,εισάγοντας μια επαναστατική ιδέα στον χώρο του λουτρού. την ευεξία. Από τότε το υδρομασάζ Jacuzzi απέκτησε έναν ηγετικό ρόλο, σ όλο τον κόσμο,όσον αφορά το κύρος, την αποτελεσματικότητα και την ποιότητα.\nΕπιλέγοντας μια μπανιέρα ,ένα υδρομασάζ, μια καμπίνα ντουζ η ένα Spa Jacuzzi, προσθέτεις αξία στο σπίτι σου και βελτιώνεις την ποιότητα της ζωής σου.\nΗ Jacuzzi πράγματι αποτελεί εγγύηση, άκρως επιλεγμένων υλικών, πρωτοποριακών τεχνολογιών, απόλυτης υγιεινής και ασφάλειας, ολικής άνεσης , μέγιστη απλότητα εγκατάστασης, εξαιρετικής διάρκειας στο χρόνο.\nΣτη μεγάλη γκάμα της θα βρεις σίγουρα την μπανιέρα που σου ταιριάζει, ακόμη και όσον αφορά το εσωτερικό βάθος. Μερικά μοντέλα, πράγματι, προσφέρουν όλες τις χαϊδευτικές και τονωτικές αισθήσεις ενός φανταστικού υδρομασάζ, χωρίς όμως υπερβολική κατανάλωση νερού. Άλλα μοντέλα. αντιθέτως, έχουν πιο ευρύ πυθμένα μέσα στα οποία μπορείς να βυθιστείς ολοκληρωτικά, σαν σε μια μικρή πισίνα.\nΣΥΣΤΗΜΑ ΑΥΤΟΜΑΤΗΣ ΕΚΚΕΝΩΣΗΣ\nΚατασκευασμένο από ανθεκτικούς άκαμπτους σωλήνες, το υδραυλικό κύκλωμα διαθέτει σύστημα αυτόματης εκκένωσης, δηλαδή έχει μια κλίση που αποτρέπει το λίμνασμα του νερού και συμβάλλει στην διατήρηση ενός άριστου βαθμού υγιεινής.\nΟι μπανιέρες Jacuzzi προσφέρουν το μέγιστο βαθμό στιβαρότητας και μεγάλη διάρκεια ζωής. Το κέλυφος προστατεύεται από ένα ομοιόμορφο στρώμα fiberglass, που εφαρμόζεται σε όλη την επιφάνεια, ενώ ο πυθμένας διαθέτει μια επιπλέον ενίσχυση με μοριοσανίδα πάχους περίπου 2 εκ που είναι σταθερά στερεωμένη σε ένα στιβαρό αντιδονητικό ατσάλινο πλαίσιο\nΤα τζετ του υδρομασάζ Jacuzzi χτυπούν το σώμα ακολουθώντας την πιο σωστή κατεύθυνση έτσι ώστε να επιτυγχάνεται ένα έντονο αλλά όχι βίαιο υδρομασάζ. Εκτός αυτού τα στόμια μπορούν να ρυθμιστούν κατά 30 μοίρες προς κάθε κατεύθυνση για περισσότερη εξατομικευμένη περιποίηση. Με τα τζετ πέλματος και πλάτης διεγείρεται και τονώνεται όλος ο οργανισμός, με αποτέλεσμα την εξουδετέρωση τη κούρασης και της έντασης που συσσωρεύονται όλη την ημέρα.\nΣτο κατάστημά μας θα βρείτε περισσότερα από 30 διαφορετικά υδρομασάζ\nJαcuzzi σε τιμές κόστους. Μπορείτε να δείτε εδώ τα προϊόντα.\nThis entry was posted in Uncategorized, Μπάνιο and tagged jacuzzi, μπανιο, υδρομασάζ. Bookmark the permalink.\n← Μειώστε τα έξοδα λειτουργείας με προϊόντα Wilo


Αυτόματα Πλυντήρια Οχημάτων - oktanio.gr\nΑυτόματα Πλυντήρια Οχημάτων\nΑυτόματα Πλυντήρια Ι.Χ.\nΑυτόματα Πλυντήρια Φορτηγών\nΑέρας - Λίπανση\nEΙΣΑΓΩΓΉ ΚΑΙ ΕΓΚΑΤΑΣΤΑΣΗ ΠΡΑΤΗΡΙΩΝ ΥΓΡΩΝ ΚΑΥΣΙΜΩΝ, ΥΓΡΑΕΡΙΟΥ, ΠΛΥΝΤΗΡΙΩΝ\nΑΥΤΟΚΙΝΗΤΩΝ, ΜΗΧΑΝΗΜΑΤΑ ΚΑΘΑΡΙΣΜΟΥ - SERVICE - ANTAΛΛΑΚΤΙΚΑ\nΗ εταιρεία ΟΚΤΑΝΙΟ Τεχνική Ο.Ε. έχει εξασφαλίσει την αντιπροσώπευση αναγνωρισμένων εμπορικών οίκων εξοπλισμού πρατηρίων υγρών καυσίμων και πλυντηρίων αυτοκινήτων, δίνοντας την ευχέρεια στους πελάτες της να επιλέξουν αξιόπιστα και ποιοτικά προϊόντα σε πολύ ανταγωνιστικές τιμές. Στις παραγράφους που ακολουθούν παρουσιάζονται συνοπτικά οι αντιπροσωπείες της εταιρείας με μια σύντομη περιγραφή των διαθέσιμων προϊόντων. Η έδρα της εταιρείας βρίσκεται στην Αθήνα, επί της οδού Σπύρου Πάτση 7, σε ιδιόκτητο κτίριο 640m2. Επίσης διαθέτει κινητό συνεργείο, με μόνιμο προσωπικό, στη Θεσσαλονίκη.\nΗ εταιρεία ΟΚΤΑΝΙΟ Τεχνική Ο.Ε. αναγνωρίζοντας ότι η αξιοπιστία και η ποιότητα των προϊόντων και των παρεχόμενων υπηρεσιών της, επηρεάζουν σημαντικά τη θέση της και το μερίδιό της στην Ελληνική αγορά, είναι πιστοποιημένη κατά ISO 9001:2008 Σύστημα Διαχείρισης Ποιότητας, σύμφωνα με τις απαιτήσεις του διεθνούς προτύπου για την Ποιότητα. Στόχος της εταιρίας είναι η αποτελεσματική παροχή ολοκληρωμένων λύσεων (με το κλειδί στο χέρι), αφενός σε εταιρείες Πετρελαιοειδών και αφετέρου σε ιδιώτες λειτουργούς πρατηρίων υγρών καυσίμων.\nΗ εταιρία είναι σε θέση να αναλάβει την κατασκευή πρατηρίων υγρών καυσίμων και υγραερίου από το μηδέν, σε ιδιαίτερα ανταγωνιστικό κόστος, συμπιέζοντας το χρόνο κατασκευής και εφαρμόζοντας πιστά τις αυστηρότερες διαδικασίας Ασφάλειας.\nΗ εταιρεία ΟΚΤΑΝΙΟ Τεχνική Ο.Ε. έχει εξασφαλίσει την αντιπροσώπευση αναγνωρισμένων εμπορικών οίκων εξοπλισμού πρατηρίων υγρών καυσίμων και πλυντηρίων αυτοκινήτων, δίνοντας την ευχέρεια στους πελάτες της να επιλέξουν αξιόπιστα και ποιοτικά προϊόντα σε πολύ ανταγωνιστικές τιμές. Στις παραγράφους που ακολουθούν παρουσιάζονται συνοπτικά οι αντιπροσωπείες της εταιρείας με μια σύντομη περιγραφή των διαθέσιμων προϊόντων.\nΗ Ceccato είναι από τους κορυφαίους οίκους κατασκευής Αυτομάτων Πλυντηρίων Αυτοκινήτων και Φορτηγών με πολλά χρόνια επιτυχημένης παρουσίας στην Ελλάδα.\nΕπικοινωνήστε μαζί μας στα 210-5224303, στείλτε μας fax στο 210-5200294 ή email στο info@oktanio.gr\nΣτα Social Media..\n© 2017 oktanio.gr


Ανδρέας Καραγιάννης: Παρά τις δυσκολίες θα φτιάξω το σπίτι του Παύλου Μελά - ΕΚΚΛΗΣΙΑ ONLINE\nΠαρασκευή, 24 Μαΐου 2019 12:58\nΑρχική » ΝΕΑ » Ανδρέας Καραγιάννης: Παρά τις δυσκολίες θα φτιάξω το σπίτι του Παύλου Μελά\nΌπως αναφέρει ο Ανδρέας Καραγιάννης.\nΑπό την πρώτη στιγμή, όπως δεσμεύτηκα αγωνίζομαι για τη διατήρηση, επανακατασκευή και αξιοποίηση της ιστορικής οικίας του ήρωα Μακεδονομάχου Παύλου Μελά.\nΕίναι γεγονός πως υπάρχουν ορισμένες δυσκολίες τις οποίες εγώ κα οι συνεργάτες μου προσπαθούμε να ξεπεράσουμε.\nΣυγκινητική είναι η στήριξη από τον κόσμο της Εκκλησίας στην πρόθεσή μας αυτή αλλά και της ομογένειας.\nΠλειάδα Ιερέων από κάθε γωνιά της πατρίδος μας, αποστέλλουν εμψυχωτικά μηνύματα ενώ οι ομογενείς μας, η καρδιά της Ελλάδος στο εξωτερικό δηλώνουν παρόντες σε κάθε μορφή βοήθειας.\nΤο ίδρυμα που έχουμε συστήσει, η PRUDENTIA, είναι έτοιμο να απελευθερώσει μέρος των πόρων που απαιτούνται για την υλοποίηση του συγκεκριμένου έργου.\nΘέλω σε αυτό το σημείο να παρουσιάσω τη συγκινητική επιστολή του Αρχιμανδρίτη Σαράντη Σαράντου, με τον οποίο μας ενώνουν κοινοί αγώνες.\nΟι στόχοι μου και η στήριξή μου στον Δήμαρχο Γιώργο Θωμάκο και στη Συμμαχία Πολιτών.\nΕλπιδοφόρο ξεκίνημα για την πόλη μας και τους πολίτες της. Η υποσχεσιολογία χωρίς πράξεις πρέπει να πάρει τέλος….\nΕίμαστε εδώ, μια ομάδα νέων, άφθαρτων επιτυχημένων επαγγελματικά ανθρώπων για να δώσουμε τον αγώνα μας για την πόλη που γεννηθήκαμε εμείς και τα παιδιά μας.\nΈχουμε όρεξη για δουλειά, κατέχουμε τη γνώση και τολμάμε θαρραλέα κοιτάζοντας σας στα μάτια συμπολίτες μας…να σας πούμε ότι:\nΠρώτιστο μέλημά μας τα έργα υποδομής στο δήμο μας που επί δεκαετίες αποτελούν προεκλογικές υποσχέσεις.\nΘα αγωνιστούμε για ασφάλεια σε κάθε γειτονιά για να μη θρηνούμε θύματα.\nΘε εφαρμόσουμε την ανακύκλωση στην πράξη, όχι στους μπλε κάδους μόνο, σε συνεργασία με αρμόδιους φορείς ώστε να υπάρχει κερδοφόρα ανταπόδοση.\nΣτην ομάδα μας υπάρχουν άνθρωποι με γνώση για σωστή απορρόφηση και χρησιμοποίηση των Ευρωπαϊκών κονδυλίων.\n3 χρόνια πριν ΕΛΛΑΔΑ, ΝΕΑ2019, PRUDENTIA, Ανδρέας Καραγιάννης, Ανδρέας Μ. Καραγιάννης, Αρχιμ. Σαράντης Σαράντος, αρχιμανδρίτης σαράντης σαράντος, δήμος κηφισιάς, κηφισιά, Μακεδονία, παύλος μελάς, ΣΠΙΤΙΑ\nΣυνάντηση Οικουμενικού Πατριάρχη με Τζέφρι ΠάιατΤα Τρίκαλα υποδέχτηκαν την Τίμια Χείρα του Αγίου Ανδρέα\nΑνδρέας Καραγιάννης για άρνηση Ιερέα να δώσει φαγητό σε γυναίκα: Είναι ντροπή- Εκθέτει την Εκκλησία\nΑνδρέας Καραγιάννης: Διώξεις για το ζήτημα της Ιεράς Μονής Εσφιγμένου στο Άγιο Όρος


ΕΤΟΣ ΚΑΘΟΡΙΣΤΙΚΟ! - Ειδήσεις - νέα - Το Βήμα Online\nΤο 2020 αφήνει βαριά κληρονομιά στο επετειακό και συμβολικό 2021. Συνδυασμός παραγόντων και συνθηκών συνθέτει μια εξαιρετικά δύσκολη κατάσταση που θα δοκιμάσει τις αντοχές όλων και θα απαιτήσει προσπάθειες εθνικών διαστάσεων επίσης από όλους.\nΗ πανδημία του κορωνοϊού, κατ’ αρχάς, παραμένει ενεργή, θα συνεχίσει για αρκετούς μήνες ακόμη να απειλεί τη ζωή των ανθρώπων σε ολόκληρο τον κόσμο, να εμποδίζει την κινητικότητα των πολιτών και μαζί να περιορίζει κοινωνικές και οικονομικές δραστηριότητες.\nΤα εμβόλια και οι εμβολιασμοί δημιουργούν όντως βάσιμες ελπίδες τιθάσευσης του φονικού ιού, ωστόσο είναι επίσης ακριβές ότι απέχουμε πολύ ακόμη από το σημείο ανύψωσης του τείχους ανοσίας που θα μας απαλλάξει οριστικά από το βάρος και τους περιορισμούς της πανδημίας.\nΠράγμα που σημαίνει ότι στο μεσοδιάστημα θα χρειαστεί επιμονή και υπομονή στην τήρηση των προστατευτικών μέτρων ώστε να ελεγχθεί το φαινόμενο, να περιορισθούν οι εισαγωγές στα νοσοκομεία και να αποφευχθούν πρόωρες και εν πολλοίς άδικες απώλειες συνανθρώπων μας.\nΤαυτόχρονα, είναι απόλυτη ανάγκη στο κρίσιμο μεσοδιάστημα να προστατευθούν οι ασθενέστεροι και ανήμποροι συμπολίτες μας και μαζί να στηριχθεί κατά το δυνατόν η χειμαζόμενη οικονομία μας, ώστε να μπορέσει να αντεπεξέλθει στις συνέπειες της υγειονομικής κρίσης, να εξέλθει όρθια αυτής και να είναι ικανή να ανταποκριθεί στην πάνδημη προσπάθεια αναγέννησης και ανασυγκρότησης που θα ακολουθήσει.\nΚαθοριστική προς αυτή την κατεύθυνση θα είναι η προετοιμασία όλων για την επόμενη μέρα. Η Ελλάδα αυτή τη φορά δεν είναι μόνη. Προστατεύεται από την ευρωπαϊκή ομπρέλα και θα έχει στη διάθεσή της σημαντικούς πόρους, ικανούς να αναγεννήσουν και να ανασυγκροτήσουν την οικονομία μας. Τα 32 δισ. ευρώ του Ταμείου Ανάκαμψης επαρκούν για να αλλάξουν πραγματικά την ελληνική οικονομία και να προσφέρουν ευκαιρίες αναδημιουργίας στον ελληνικό λαό. Αρκεί να τύχουν ορθολογικής κατανομής, συνετής και αποτελεσματικής διαχείρισης. Και υπό τον όρο ότι θα έλθουν να στηρίξουν ένα ολοκληρωμένο σχέδιο εκσυγχρονισμού και παραγωγικής ανασύστασης, σύμφωνα με τις ανάγκες και τις δυνατότητες της χώρας.\nΕπιπλέον η χώρα μας, σε αυτή την επετειακή χρονιά, θα έχει να αντιμετωπίσει την εντεινόμενη κατά τα φαινόμενα τουρκική απειλή. Διακόσια χρόνια από την έναρξη του εθνικού απελευθερωτικού αγώνα είμαστε αντιμέτωποι με νεοοθωμανικά όνειρα και πρωτοφανείς διεκδικήσεις στο Αιγαίο και στη Νοτιοανατολική Μεσόγειο. Ολα τα στοιχεία βεβαιώνουν ότι οι γείτονες θα επιχειρήσουν να ξεδιπλώσουν τα άνομα σχέδιά τους στη διάρκεια της νέας χρονιάς, προφανώς και για λόγους ιστορικούς. Η πρόκληση στον βαθμό που θα εκδηλωθεί θα απαιτήσει σθεναρή αντίσταση και αντίστοιχου επιπέδου αντίδραση. Πράγμα που σημαίνει ότι όλες οι εθνικές δυνάμεις οφείλουν να είναι ενεργές και συντονισμένες.\nΟπως εξ αρχής σημειώσαμε, η κληρονομιά του 2020 είναι βαριά και οι προκλήσεις της νέας χρονιάς πολλές και κρίσιμες. Για την υπερπήδησή τους θα χρειαστούν όλες οι δυνάμεις. Ουδείς περισσεύει. Η προσπάθεια θα έχει χαρακτηριστικά εθνικής αναγέννησης και ανασυγκρότησης. Κάτι που όλες οι πολιτικές δυνάμεις επιβάλλεται να αποδεχθούν και να συνδράμουν, αναλόγως της θέσεως και των δυνατοτήτων τους. Στις παρούσες σύνθετες υγειονομικές, οικονομικές και γεωπολιτικές συνθήκες δεν χωρούν εθνικές διχόνοιες και αγώνες άγονοι.\nΗ επέτειος των διακοσίων ετών από το ηρωικό 1821 προσφέρει άλλωστε ευκαιρία αναστοχασμού και ανάδειξης των ευγενικών, αγωνιστικών και δημιουργικών χαρακτηριστικών του λαού και του έθνους μας.


Κικίλιας: “Ξέραμε ότι θα έχουμε αύξηση κρουσμάτων – Δεν μπορούμε να οδηγηθούμε σε νέο lockdown” – ΒΙΝΤΕΟ\n«Έμαθα διάφορα μαθήματα για την ζωή κατά την διάρκεια των χρόνων. Αλλά αυτά που θα κοίταζα πίσω και θα έλεγα στον 20χρονο εαυτό μου είναι: Δεν είναι αυτό που λες, είναι αυτό που κάνεις. Μην κοιτάζεις πόσο έχεις γεράσει, αλλά επικεντρώσου μόνο στο πόσο χρόνων νιώθεις».\nΔεν ήταν μόνο επιτυχίες κατά την πάροδο των χρόνων. Αποκλείστηκε από αγώνα για μερικά μόνο δευτερόλεπτα, έχει σπάσει αρκετά κόκαλα, είχε θέματα με τις τριαθλητικές στολές. Αυτό που λέει όμως είναι, «Η μόνη αποτυχία είναι να μην προσπαθήσουμε. Από μόνη της η προσπάθεια είναι μια επιτυχία».\nΗ Buder λοιπόν, πήρε τα λεγόμενα του ιερέα πολύ στα… σοβαρά και ανακάλυψε το τρίαθλο. «Αυτή ήταν η σωτηρία για εμένα», τονίζει.


ΧΑΜΟΣ ΣΤΗΝ ΧΑΛΚΙΔΙΚΗ ΜΕ ΤΗΝ ΑΚΡΙΒΕΙΑ... - HalkidikiPost\nΕκτός από ηλεκτρικό και καύσιμα, ο πόλεμος οδηγεί τώρα στα ύψη και βασικά είδη τροφίμων…\nΑνησυχία στα νοικοκυριά, προβληματισμός στις επιχειρήσεις…\n• Προβληματισμός και έντονη ανησυχία επικρατεί τα τελευταία 24ωρα στα ελληνικά νοικοκυριά και τις επιχειρήσεις, λόγω των απρόβλεπτων συνεπειών που θα έχει ο ρωσο-ουκρανικός πόλεμος.\nΕκτός από την ανθρωπιστική κρίση που αποτελεί γροθιά στο στομάχι για όλο το δυτικό κόσμο, με την Ελλάδα μάλιστα να μετρά ήδη δέκα νεκρούς αμάχους ομογενείς, το επόμενο διάστημα θεωρείται κρίσιμο για την πορεία της οικονομίας.\nΤα περιθώρια στη χώρα μας είναι πολύ στενά, καθώς οι ανατιμήσεις στο ρεύμα και στα καύσιμα, έχουν ήδη δημιουργήσει κλίμα ασφυξίας, αφού την ανηφόρα έχουν πάρει τελευταία και οι τιμές πολλών προϊόντων.\nΤώρα έρχεται και ο πόλεμος στην Ουκρανία, κρούοντας το καμπανάκι στο οικονομικό επιτελείο της χώρας που φοβάται για αύξηση του πληθωρισμού και κατ’ επέκταση περαιτέρω πίεση σε προϊόντα και υπηρεσίες. Το κλίμα, μετά από δυο χρόνια πανδημίας, είναι πολύ βαρύ, με τα εισοδήματα των καταναλωτών να μην φτάνουν πλέον ούτε για τις βασικές υποχρεώσεις. Μάλιστα διάχυτος είναι πια ο φόβος ότι αναπόφευκτα θα δημιουργηθεί νέα γενιά χρεών προς Εφορία, Ασφαλιστικά Ταμεία ή Τράπεζες, καθώς τα νοικοκυριά και οι επιχειρήσεις θα κληθούν να προτεραιοποιήσουν τις ανάγκες που θα πρέπει να καλύψουν. Αυτό σημαίνει ότι το επόμενο διάστημα δεν θα περισσεύει τίποτα για την κάλυψη μιας σειράς άλλων υποχρεώσεων, όπως δόσεις, ρυθμίσεις κ.α.\nΣε πρώτο πλάνο βρίσκονται φυσικά τα καύσιμα και η ηλεκτρική ενέργεια, που εδώ και καιρό έχουν μετατραπεί σε… είδος πολυτελείας, ενώ η ανοδική τους πορεία προκαλεί ντόμινο αυξήσεων σε μια σειρά βασικών προϊόντων και υπηρεσιών.\nΛόγω του πολέμου στην Ουκρανία, είναι σχεδόν βέβαιο ότι το… ράλι των ανατιμήσεων θα συνεχιστεί και το επόμενο διάστημα, χωρίς ακόμη να διαφαίνεται στον ορίζοντα πότε και εάν θα υπάρξει αποκλιμάκωση.\nΟι καταναλωτές βλέποντας πώς διαμορφώνεται η κατάσταση στην Ευρώπη και ακούγοντας τις σειρήνες των διεθνών αγορών, προσπαθούν να κάνουν τον προγραμματισμό τους. Ήδη αυτό φάνηκε από το προηγούμενο διάστημα, καθώς έχουν περιορίσει σημαντικά τις αγορές τους, φοβούμενοι τι θα τους ξημερώσει η επόμενη μέρα.\nΩστόσο, τα τύμπανα του πολέμου, οδήγησαν αρκετούς καταναλωτές στην προμήθεια κάποιων επιπλέον αγορών σε προϊόντα μακράς διάρκειας, υπό τον φόβο κυρίως των επικείμενων ανατιμήσεων. Όπως και να’ χει θα πρέπει να είναι ιδιαίτερα προσεκτικοί στις αγορές τους και να προχωρούν σε ενδελεχή έρευνα πριν αγοράσουν. Γιατί σε περιόδους αναταράξεων, όπως η τωρινή, καραδοκούν οι καιροσκόποι που στο όνομα της διεθνούς ακρίβειας, προχωρούν σε υπέρογκες ανατιμήσεις!\nΥπενθυμίζεται ότι στην ηλεκτρονική εφαρμογή e-katanalotis.gov.gr οι πολίτες μπορούν να βρουν και να συγκρίνουν τιμές προϊόντων της αγοράς.\nΕκτός όμως από τις υπέρογκες αυξήσεις, φόβος υπάρχει και για την ενεργειακή επάρκεια στη χώρα μας. Σύμφωνα με τον Υπουργό Περιβάλλοντος Κ. Σκρέκα ο εφοδιασμός συνεχίζεται κανονικά χωρίς διαταραχές. Οι παραγωγοί ενέργειας είναι διαρκώς σε επικοινωνία με τους προμηθευτές ώστε να εξασφαλίσουν επιπλέον ποσότητες φυσικού αερίου αν αυτό χρειαστεί. Παράλληλα, κατά την έκτακτη σύσκεψη στο υπουργείο την Παρασκευή διαβεβαίωσε ότι θα συνεχιστεί και η στήριξη των πολιτών.\nΣτήριξη των νοικοκυριών…\nΜέσα σ’ αυτό το δυσμενές κλίμα που έχει δημιουργηθεί τα κυβερνητικά στελέχη δηλώνουν ότι θα συνεχιστεί η στήριξη των νοικοκυριών για όσο χρειαστεί.\nΟ Γ.Γ. Συντονισμού του κυβερνητικού έργου Θανάσης Κοντογεώργης, μιλώντας στο MEGA ανέφερε μεταξύ άλλων, πως δεν έχει αλλάξει ο προγραμματισμός για το έκτακτο βοήθημα που αναμένεται το Πάσχα, ενώ μίλησε και για τις κινήσεις της κυβέρνησης για την απορρόφηση του νέου κύματος ακρίβειας στην ενέργεια, ως απόρροια των εξελίξεων.\n«Από την πρώτη στιγμή της ενεργειακής κρίσης η κυβέρνηση ανέπτυξε ένα πλαίσιο ενεργειών, έχει ήδη διαθέσει πάνω από 2 δισ. ευρώ, αλλά η παράνομη εισβολή της Ρωσίας στην Ουκρανία παρατείνει και επιτείνει το πρόβλημα. Γι’ αυτό η κυβέρνηση κοιτάζει πώς θα ενισχύσει το εισόδημα σε νοικοκυριά, επιχειρήσεις και όσους είναι πιο ευάλωτοι», είπε χαρακτηριστικά.\nΑπαντώντας στο αν έχει αλλάξει ο σχεδιασμός σε ό,τι αφορά στο έκτακτο βοήθημα στους πιο ευάλωτους συμπολίτες μας για το Πάσχα σημείωσε ότι «ο πρωθυπουργός έχει αναφέρει ότι θα υπάρξει ενίσχυση εφόσον παρατείνεται η κρίση. Ο σχεδιασμός για το έκτακτο βοήθημα δεν έχει αλλάξει. Θα δούμε και πώς θα κυλήσει ο Φεβρουάριος που θα έχουμε τα αποτελέσματα το Μάρτιο. Παράλληλα με τις ενισχύσεις που δίνονται για τα ενεργειακά ζητήματα, γίνεται και αυτή η προσπάθεια. Αυτή τη στιγμή εξετάζεται και η περίμετρος που θα δοθεί το έκτακτο βοήθημα, και το ύψος και η δυνατότητα. Όλα εξετάζονται σε ένα ευρύτερο δημοσιονομικό περιβάλλον…».\nΤο γιοφύρι της “Άρτας” κατάπιε αυτοκίνητο….\nΧρ. Βορδός: Οργή του αντιδημάρχου Πολυγύρου για βανδαλισμούς\nΑπό Newsroom 20 Φεβρουαρίου 2022


Βαδίζει η Σλοβενία στα χνάρια της Ουγγαρίας; - CreteDoc - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική/ΕΙΔΗΣΕΙΣ/ΕΠΙΚΑΙΡΟΤΗΤΑ/Βαδίζει η Σλοβενία στα χνάρια της Ουγγαρίας;\nΣτις πρώτες θέσεις των προεκλογικών συγκεντρώσεων του συντηρητικού Σλοβενικού Δημοκρατικού Κόμματος (SDS) θα συναντήσει κανείς συχνά τον πρωθυπουργό της Ουγγαρίας, Βίκτορ Όρμπαν. Επίσημος καλεσμένος, σε φιλικό περιβάλλον κουνάει το σημαιάκι της παράταξης. Για τον πρόεδρο του SDS Γιάνεζ Γιάνσα ο Όρμπαν αποτελεί πρότυπο.\nΑυτός είναι και ο βασικός λόγος που στη Σλοβενία τα κόμματα του κέντρου και της αριστεράς προειδοποιούν για μια ενδεχόμενη «ορμπανοποίηση» της χώρας, μια και σε όλες τις δημοσκοπήσεις το Σλοβενικό Δημοκρατικό Κόμμα έρχεται πρώτο. Δεν αποκλείεται λοιπόν να κερδίσει τις σημερινές εκλογές, συγκεντρώνοντας το 25% των ψήφων.\nΕτικέτεςΕΚΛΟΓΕΣ ΟΥΓΓΑΡΙΑ ΣΛΟΒΕΝΙΑ\nΜε το εκλογικό τοπίο να μην έχει ξεκαθαρίσει πλήρως, παρά το σχετικό προβάδισμα του Τζο …


Η Bάνα πολιτεύεται! - Queen.gr\nΗ Bάνα πολιτεύεται!\nΕδώ και καιρό ψιλογνώριζα πως η Βανα σχεδίαζε να πολιτευτεί. Ήμουν σχεδόν σίγουρη πως η «πόρτα» προς τη Βουλή θα ήταν το ΛΑΟΣ. Τη Βάνα τη συμπαθώ πάρα πολύ και δεν είναι εκείνη το θέμα του talk of the town αλλά η αφορμή.\nΚαταρχήν να σας θυμήσω πως τα σελέμπριτις εισέβαλαν στη βουλή ανέκαθεν όταν είχαν φτάσει σε ένα επαγγελματικό «τέλμα» -και στο Πρωινό Αντέννα αποκάλεσα τη βουλή «Σκουπιδοντενεκέ της Σόουμπιζ». Κατά δεύτερον, το μπάχαλο που επικρατεί στα ψηφοδέλτιά τους με τους ήδη βουλευτές και βουλευτίνες. Δε θα σχολιάσω όλους αυτούς τους used και γλειώδεις ανθρώπους που έδωσαν νόημα στη ζωή τους με το να είναι κάποιοι εκεί μέσα -ούτε αυτούς που τους ψηφίζουν.\nΚαι να βάλω ένα φρένο σε όσους προλάβουν και αρχίσουν το «κράξιμο» στη Βάνα για τον βίο της... Αχ και να ήξεραν τον βίο άλλων κυριών εκεί μέσα καλά καλυμμένο, κομπολόι απο θαμμένα μυστικά και παρέα τους ο wannabe βανισμός τους -γιατί Βάνες δεν κατάφεραν να γίνουν ποτέ.\nΙδιαίτερη αηδία μου προκαλεί και ο τρόπος που χοροπηδάνε από το ένα κόμμα στο άλλο. Διαχρονική πλέον αηδία η όλη αισθητική τους... Από τους χοντρούς, στις κυράτσες με τις περλίτσες και από τα κομμωτήρια 80s στις ταγάρες τις καταθλιπτικές. Και μην αψηφούμε το στάιλινγκ γιατί το πως «κουβαλάει» ένας άνθρωπος τον εαυτό του λέει πολλά για το ποιός είναι. Άσε που δεν μπορουν να αρθρώσουν λέξη αν δε διαβάζουν σα βλαμμένα εκτός της Λιάνας που δε βάζει γλώσσα μέσα αλλά στην ουσία δεν έχει και να προτείνει τίποτα.\nΜία άλλη παρένθεση. Άκουσα πως τώρα πριν τις εκλογές αποφάσισαν να συλλάβουν τον Άκη. Τόσα χρόνια με το σηκωμένο φρύδι, ως λατίνος εραστής από τα αλώνια στα σαλόνια δεν αναρωτήθηκε κανείς που βρέθηκαν τόσα πλούτη; Μόνο εμείς οι άσχετοι και κάτι Φιλιππινέζες που έβλεπαν πάκους τα χρήματα να πηγαινοέρχονται στις ερωμένες ψιλιαζόμασταν τις δουλειές... Πολλές ερωμένες και υψηλή η λίμπιντο στη βουλή. Αυτά είδαν και οι άμοιροι της σόουμπιζ που παραπέει και είπαν να μπουκάρουν από αριστερά και από δεξιά. Όσοι κοροϊδεύουμε τον Άδωνη δείτε πως θα τον ξεκοροϊδεύουμε όταν πάρει υπουργείο. Όσοι επικεντρωνόμαστε στο να μισούμε και να βρίζουμε λάθος άτομα και να γκρινιάζουμε για τα ευρώ μάλλον δεν βλέπουμε τι γίνεται πίσω από την πλάτη μας. Στήνεται φτηνιάρικο τσίρκο με πολύ λάθος κάστινγκ...\nΚαι μία τελευταία απορία. Ως Αθηναία, μπουχτισμένη από το κομπολόι των βλαχοδημάρχων της πόλης μας αναρωτιέμαι, ένας άνθρωπος δεν αξιώθηκε να κατεβάσει τη Φωτεινή Πιπιλή για δημαρχίνα,που τη γνωρίζει και την αγαπάει την πόλη μπας και κάνει κάτι; Και λέω μπας γιατί δεκάδες ήταν οι απογοητευμένοι που προσπάθησαν να κάνουν κάτι σε αυτό το κολλημένο, απαρχαιομένο και βουλωμένο από συνδικαλιστές και μόνιμους σύστημα αλλά δεν κατάφεραν τίποτα...


Αντιμέτωποι με την πραγματικότητα - ΤΑ ΝΕΑ\ntanea.gr > Έντυπες Ειδήσεις > Απόψεις > Αντιμέτωποι με την πραγματικότητα\nΤο μνημόνιο Τουρκίας - Λιβύης, που οσονούπω θα μετατραπεί σε συμφωνία, και ο φόβος μιας νέα όξυνσης στις ελληνοτουρκικές σχέσεις αυτή τη φορά δεν παρήγαγε εθνικοπατριωτικές κορόνες και πολεμικά σαλπίσματα, στην ένταση τουλάχιστον που παρήγοντο σε παλαιότερες κρίσεις. Η αντιπολίτευση, μείζων και ελάσσων, είπε απλώς ότι αν δεν ήταν αντιπολίτευση θα φώναζε πιο δυνατά για να σκιαχτούν οι Τούρκοι. Στην ουσία, όλοι συμφωνούν στον τρόπο με τον οποίο αντιμετωπίζει το θέμα η κυβέρνηση: προσπάθεια εκτόνωσης των ελληνοτουρκικών σχέσεων και καταγγελία της τουρκολιβυκής συμφωνίας. Κυρίως, προσπάθεια απαξίωσης των όποιων μονομερών ενεργειών της Τουρκίας παραχθούν από τη συμφωνία, σε συνάρτηση με την πεποίθηση ότι η σημερινή κυβέρνηση που συμφώνησε με τον Ερντογάν κάποια στιγμή θα ανατραπεί. Αν καταλαβαίνω καλά, η ελληνική εξωτερική πολιτική βρήκε ακόμα ένα θέμα για να παραγάγει το επόμενο διάστημα καταγγελίες. Παλιά μας τέχνη…\nΤο πρόβλημα όμως θα παραμένει - και όσο μένουμε σε καταγγελίες ο χρόνος θα συνεχίσει να λειτουργεί εναντίον μας. Τι να κάνουμε;\nΑκούγονται διάφορες φωνές για αλλαγή του δόγματος αποτροπής και για ενίσχυση της στρατιωτικής ισχύος. Φωνές βοώντος. Θα έπρεπε να γίνουν τεράστιες αλλαγές στην κοινωνία, στην ιεράρχηση των αξιών της για να ισραηλοποιηθεί η ζωή μας. Οι λύσεις είναι αλλού - και προϋποθέτουν ότι θα δούμε κατάματα τα προβλήματα και τις δυνατότητες που μας δίνουν οι συνθήκες και τα φόρα συνεννόησης και ότι θα αποφασίσουμε πως πολλά απ' όσα χρειαστεί να αποδεχτούμε δεν ικανοποιούν τις ζωτικές μυθολογίες με τις οποίες πορευτήκαμε χρόνια.\nΜια από τις συζητήσεις που αναζωπυρώνονται έχει στο επίκεντρο τη λύση του Κυπριακού. Η έρευνα και η εκμετάλλευση των φυσικών πόρων στην κυπριακή ΑΟΖ δεν γίνεται να προχωρήσει χωρίς προβλήματα χωρίς λύση του Κυπριακού - ή, έστω, χωρίς να διασφαλίζονται τα δικαιώματα των Τουρκοκυπρίων. Επειτα από τη χαμένη ευκαιρία του 2004 (σχέδιο Ανάν) και τη δεύτερη χαμένη ευκαιρία του 2017 (κατάρρευση των συνομιλιών στο Κραν Μοντανά), όλα δείχνουν ότι μια ευνοϊκή λύση που θα άφηνε ενωμένο το νησί, σε καθεστώς διζωνικής δικοινοτικής ομοσπονδίας στο πλαίσιο της Ευρωπαϊκής Ενωσης, είναι πολύ δύσκολο να έλθει. Την έχει εγκαταλείψει πολύ καιρό ο κύπριος πρόεδρος Νίκος Αναστασιάδης - ενώ ο τουρκοκύπριος ηγέτης Μουσταφά Ακιντζί, που την πιστεύει, έχει κι αυτός δεκάδες προβλήματα, και κυρίως την καχυποψία εναντίον του της Τουρκίας.\nΑλλά και η ελληνική ΑΟΖ προϋποθέτει συνολική ρύθμιση των ελληνοτουρκικών σχέσεων. Ο έμπειρος Ευάγγελος Βενιζέλος, παρουσιάζοντας προσφάτως το βιβλίο του Θ. Καρυώτη «ΑΟΖ» (Παπαδόπουλος), έλεγε ότι το πρόβλημα της Ελλάδας είναι η οριοθέτηση. «Η οριοθέτηση γίνεται ή με διμερή συμφωνία, ή με προσφυγή στη διαιτησία, ή με προσφυγή σε διεθνές δικαιοδοτικό όργανο», εξήγησε. Δεν υπάρχουν άλλες λύσεις.\nΑυτό είναι και το κρίσιμο σημείο. Ας δανειστώ τα λόγια του Βενιζέλου για να το περιγράψω: «Είμαστε έτοιμοι να αποδεχθούμε το αποτέλεσμα μιας διεθνούς δικαιοδοτικής κρίσης; Εννοούμε αυτό που λέμε; Οτι αναγνωρίζουμε μια και μόνη ελληνοτουρκική διαφορά, την οριοθέτηση της υφαλοκρηπίδας και της ΑΟΖ στο Αιγαίο και την Ανατολική Μεσόγειο; Είμαστε έτοιμοι να συνυπογράψουμε το συνυποσχετικό και να οδηγηθούμε σε διεθνή δικαιοδοτική κρίση και να αποδεχθούμε το αποτέλεσμα της απόφασης; Το δεδικασμένο;».\nΑς αρχίσουμε να θέτουμε στους εαυτούς μας το ερώτημα - και ας δοκιμάσουμε να το απαντήσουμε.\nΚανέλλης Ηλίας 7 Δεκεμβρίου 2019 | 05:00


Φύγαμε Συρράκο! | Περιοδικό Travel Magazine\nΑυθεντική παράδοση στην αετοφωλιά της Ηπείρου\nΚείμενο: Μαρία Τσιούσια\nΈνα ιστορικό αρχοντοχώρι της Ηπείρου γαντζωμένο στα Αθαμανικά όρη. Μια παράξενη αετοφωλιά όπου κυριαρχούν η Πέτρα, η Μνήμη και το Φως. Ένα μνημείο της φύσης και της ιστορικής διαδρομής, επιβλητικό και συνάμα τόσο φιλόξενο. Οι άνθρωποι που φώλιασαν εδώ, μέρωσαν την άγρια φύση, φτιάξαν βρύσες και γιοφύρια και προκόβουν, πάντα με σεβασμό στο ένδοξο παρελθόν και την παράδοση του τόπου.\nΤο Συρράκο βρίσκεται 52 χλμ. νοτιοανατολικά των Ιωαννίνων και είναι χτισμένο στο χείλος της απότομης χαράδρας του ποταμού Χρούσια, σε υψόμετρο 1200 μέτρων, στο όρος Περιστέρι (ή Λάκμων) στην οροσειρά της Πίνδου. Αποτελεί υπόδειγμα παραδοσιακής αρχιτεκτονικής αφού οι κάτοικοί του με μαστοριά και μεράκι σμίλεψαν την πέτρα και μόνο με υλικά του τόπου ομόρφυναν την αετοφωλιά τους. Δεν υπάρχει ούτε ένα σπίτι στο Συρράκο που να μην είναι παραδοσιακό.\nΤο πρώτο που θα κάνετε φτάνοντας στο Συρράκο είναι να απαλλαγείτε από το αυτοκίνητό σας. Ο δρόμος για τα οχήματα σταματά στην είσοδο του χωριού. Τα τελευταία πεντακόσια μέτρα τα περπατάτε μέσα από ένα πέτρινο μονοπάτι, δίπλα από έναν μικρό καταρράκτη και πάνω σ' ένα υπέροχο ηπειρώτικο γεφύρι. Πλησιάζοντας προς το κέντρο του χωριού μπορείτε να θαυμάσετε όλη την αρχιτεκτονική μεγαλοπρέπεια του οικισμού. Σπιτάκια λιθόστρωτα με όμορφες αυλές, και μια γαλήνη ολόγυρα, τόση που θες να μιλήσεις ψιθυριστά για να μην ταράξεις τη φύση. Πετρόχτιστες παραδοσιακές βρύσες με άφθονο τρεχούμενο νερό καλούν να ξεδιψάσουν τους διαβάτες και εκεί, στην κεντρική πλατεία, στην αγκάλη των αιωνόβιων πλατάνων, αναμένουν οι λιγοστοί, μα τόσο αυθεντικοί και φιλόξενοι κάτοικοι για να σας αφηγηθούν την ιστορία του τόπου.\nΣτην κεντρική πλατεία θα δείτε την εκκλησία του Αγίου Νικολάου, προστάτη του χωριού, που χρονολογείται από τον 18ο αιώνα, με αριστουργηματικό τέμπλο, ωραίους τρούλους, θόλο κι έναν χρυσοκέντητο επιτάφιο. Παραδίπλα και η «γκούρα», η κεντρική τρίστομη πέτρινη βρύση με τη θολωτή στέγη φτιαγμένη από ειδική ελαφρόπετρα. Εκεί είναι και το μεγαλύτερο κτίριο του χωριού, το τριώροφο σχολείο, που τώρα είναι ξενώνας. Παραπέρα, στον κήπο των μεγάλων Συρρακιωτών, στέκουν οι προτομές του πρώτου κοινοβουλευτικού πρωθυπουργού της Ελλάδος Ιωάννη Κωλέττη και του ποιητή και αγωνιστή του 1821 Γεωργίου Ζαλόκωστα που περήφανα ατενίζουν τα Τζουμέρκα. Λίγα μέτρα παραπάνω, το άγαλμα του πεζογράφου και ποιητή του «Βουνού και της Στάνης» Κώστα Κρυστάλλη φέρνει στο νου εικόνες των στίχων του. Το σπίτι του έχει τώρα μετατραπεί σε μουσείο και βιβλιοθήκη. Δοξασμένο χωριό το Συρράκο, πατρίδα επιφανών αντρών, ευεργετών, πολιτικών, οπλαρχηγών. Επισκεφτείτε ακόμη το λαογραφικό Μουσείο «Ερμηνεία Φωτιάδου» και το παραδοσιακό σπίτι – μουσείο του Κ. Αυδίκου και απολαύστε τη μοναδική θέα από το μοναστήρι του Αη-Λια, βόρεια του οικισμού.\nΜε κέντρο το Συρράκο, μπορείτε να επισκεφτείτε σε κοντινές αποστάσεις το ιστορικό γεφύρι της Πλάκας, το μοναστήρι της Κηπίνας σκαρφαλωμένο στο βράχο, τα χωριά των Καλαρρυτών, των Αγνάντων, των Πραμάντων και άλλες φυσικές και τεχνητές ομορφιές.\nΤο καταπληκτικό φυσικό περιβάλλον της ευρύτερης περιοχής των Τζουμέρκων βοηθά να αναπτυχθούν οι ήπιες και εναλλακτικές μορφές τουρισμού. Ο αθλητικός τουρισμός και ο τουρισμός περιπέτειας βρίσκουν στην περιοχή το ιδεώδες καταφύγιο. Ιδανικός τόπος για ορεινή πεζοπορία, αναρρίχηση, αλεξίπτωτο πλαγιάς, rafting, καγιάκ, ορεινή ποδηλασία, τοξοβολία κ.α. Οι ιδιοκτήτες των ξενώνων και οι κάτοικοι, πρόθυμα θα σας κατατοπίσουν σχετικά.\nΑκολουθήστε το μονοπάτι που βγάζει στους Καλαρρύτες, μέσα από το φαράγγι του Χρούσια. Είναι απίθανη διαδρομή, σχετικά εύκολη, 2700 μέτρα, περίπου μιάμιση ώρα μέσα στη φύση.\nΟΙ ΣΥΡΡΑΚΙΩΤΕΣ ΣΗΜΕΡΑ…\nΟι σύγχρονες απαιτήσεις ανάγκασαν στο παρελθόν πολλούς Συρρακιώτες να αφήσουν το χωριό και να εγκατασταθούν σε άλλες περιοχές της Ελλάδας, ιδίως της Ηπείρου. Τα τελευταία χρόνια ωστόσο, παρατηρείται μια τάση επιστροφής και το χωριό δίνει μια εικόνα ανανέωσης με την επισκευή των παλαιών κατοικιών, την ανακαίνιση ή ανέγερση ξενώνων, τη συντήρηση των κοινόχρηστων χώρων και των ιστορικών μνημείων, με αποτέλεσμα την ολοένα αυξανόμενη έλευση επισκεπτών. Αυτό που μας εντυπωσίασε στους Συρρακιώτες είναι η αγάπη για τον τόπο τους. Με πόσο μεράκι μιλούν γι’ αυτόν, με πόση καλαισθησία και σεβασμό στην παράδοση φτιάχνουν τα σπίτια, τους ξενώνες, τα μαγαζιά τους, με πόση αυθεντικότητα φιλοξενούν τους επισκέπτες. Και οι γυναίκες… πόσο άξιες! Τι πίτες, τραχανά, μαρμελάδες, γλυκά, όλα φτιαγμένα από τα χεράκια τους για να τρατάρουν τους επισκέπτες.\nΕίναι, ίσως, η έμφυτη ανάγκη τους για επαφή, στήριξη, διάσωση και διάδοση του τόπου τους. Είναι, ίσως, η έμφυτη επιθυμία τους να αγωνίζονται και να προκόβουν όμορφα. Αυτός ο τόπος δεν έχει τίποτε να ζηλέψει!\nΠΩΣ ΘΑ ΦΤΑΣΕΤΕ ΣΤΟ ΣΥΡΡΑΚΟ\nα. Μέσω Εγνατίας Οδού – έξοδος Κουτσελιού Ιωαννίνων – Χαροκόπι, Πετροβούνι – Ποτιστικά – Παλαιοχώρι Συρράκου – Συρράκο. Ο δρόμος είναι ασφαλτοστρωμένος έως την είσοδο του χωριού.\nΑπό Θεσσαλονίκη: 349 χλμ. μέσω Εγνατίας\nΑπό Μέτσοβο: 60 χλμ. μέσω Εγνατίας


Ελλάδα 2021: «Ας κρατήσουν οι χοροί» για την επέτειο επανάστασης του 1821 - Βίντεο\nΑρχική Επιλεγμένα Ελλάδα 2021: «Ας κρατήσουν οι χοροί» για την επέτειο επανάστασης του 1821...\nΑπό το 1983 που κυκλοφόρησε το συγκεκριμένο τραγούδι μέχρι και τώρα έχει αγαπηθεί και συνεχίζει να αγαπιέται από εκατομμύρια Έλληνες. Ένα τραγούδι που με τον ξεσηκωτικό του ρυθμό σε παρασέρνει σε ένα κλίμα χαράς και αισιοδοξίας.\nΤο τραγούδι του Σαββόπουλου παρουσιάζει με ιδιαίτερη ευαισθησία την ιστορική πορεία της Ελλάδας από την αρχαιότητα μέχρι τις μέρες μας, μέσα από την αλληγορία της γιορτής μιας παρέας σύγχρονων Ελλήνων.\nΗ πρόεδρος της Επιτροπής «Ελλάδα 2021», Γιάννα Αγγελοπούλου-Δασκαλάκη, εξηγώντας τους λόγους αυτής της επιλογής δήλωσε: «Διαλέξαμε αυτό το τραγούδι, γιατί περιγράφει με ένα μοναδικό τρόπο το κοινό μας ταξίδι. Σε αυτά τα 200 χρόνια, η «σύναξή» μας ξεδιπλώθηκε, μεγάλωσε. Ο «δεσμός μας πύκνωσε». Πολλές φορές πέσαμε αλλά ξανασηκωθήκαμε και «οι παρέες μας συνέχισαν να γράφουν ιστορία». Το 2021 κοιτάζουμε μπροστά. Σμίγουμε «τις παλιές και τις αναμμένες τροχιές» μας με ένα φωτεινό και αισιόδοξο μέλλον. Γιατί το ταξίδι των Ελλήνων συνεχίζεται. Ας κρατήσουν οι χοροί λοιπόν!».\nΗ Ελλάδα ενωμένη και όλοι μαζί βαδίζουμε μπροστά. Μέσα από την επέτειο για τα 200 χρόνια από την επανάσταση δίνετε το μήνυμα του αισιόδοξου πατριωτισμού. Δεν θα μπορούσε να υπάρχει καλύτερη επιλογή από αυτή του τραγουδιού «Ας κρατήσουν οι χοροί», που εκφράζει την ελληνική περηφάνια με αισιοδοξία και σεβασμό.\nΠροηγούμενο άρθροΗ “Πράσινη Εβδομάδα 2020” της Ευρώπης (βίντεο)\nΕπόμενο άρθροΕΟΤ: Προβάλει Κεντρική Ελλάδα και Δυτική Μακεδονία στη Σουηδία ως προορισμούς εναλλακτικού τουρισμού


Χαρισματικές καταστάσεις – Ι. Μ. Παρακλήτου Αττικής. | Ορθόδοξη Πορεία\n← Το θαύμα του Μακαριστού π. Σίμωνος έφερε τον βλάσφημο στην εκκλησία!\nΟ Άγγελος Σικελιανός και το άφθαρτο χέρι της Αγίας Μαρίας της Μαγδαληνής! →\nΧαρισματικές καταστάσεις – Ι. Μ. Παρακλήτου Αττικής.\nΑπό το 1931 ο μακαριστός ηγούμενος της αγιορείτικης μονής ΣΙΜΩΝΟΣ Πέτρας, ΑΡΧΙΜ. Ιερώνυμος (1871-1957), υπηρετούσε ως πνευματικός σ’ ένα μετόχι της μονής, στην Ανάληψη της Αθήνας. Ήταν αυτό οικονομία Θεού, για να λάμψει και στην πρωτεύουσα η αγιότητα του μακαριστού γέροντα και να οδηγηθούν έτσι πολλές ψυχές στη σωτηρία.\nΩς λειτουργό, τον χαρακτήριζε απερίσπαστη αφοσίωση στο μυστήριο της θείας ευχαριστίας. Όταν ιερουργούσε, φαινόταν εξαϋλωμένος. Από τους πιστούς που συνέρεαν στις ιερές του μυσταγωγίες, πολλά παιδιά του τον έβλεπαν υπερυψωμένο από το έδαφος και φώναζαν:\n– Ο παππούλης πετάει! Κοιτάξτε, ο γέροντας δεν πατάει στη γη!\nΜία μοναχή επίσης τον είδε, καθώς έβγαινε για τη μεγάλη είσοδο, να μην κατεβαίνει τα σκαλοπάτια της βορινής πύλης του ιερού, αλλά να βαδίζει στον αέρα.\nΗ μικρή Βενετία, που αργότερα έγινε μοναχή, όταν ήταν πέντε περίπου ετών, τον είδε σε μία λειτουργία του, με τα αθώα μάτια της, να βρίσκεται μαζί με τους αγγέλους γύρω από το άγιο θυσιαστήριο. τις ημέρες εκείνες η όψη του γέροντα ήταν αλλοιωμένη, και για μεγάλο διάστημα η μικρή δεν έμπαινε στο ναό, αλλά κοίταζε με δέος από την εξώπορτα.\nΚάποια χειμωνιάτικη νύχτα, που η βροχή έπεφτε ραγδαία, ειδοποίησαν το γέροντα να πάει να κοινωνήσει έναν άρρωστο. Έφυγε αμέσως για το σπίτι του ασθενούς κρατώντας τα άχραντα Μυστήρια. Το θαυμαστό είναι ότι στο δρόμο δεν βράχηκε καθόλου!


Ίσως το πιο ασυνήθιστο κυπριακό ρεκόρ στο Βιβλίο Γκίνες\nΕίναι κάποια ρεκόρ για τα οποία δεν μπορείς κατ’ ανάγκη να νοιώσεις περηφάνια...\nσιελογόνος λίθος ΡΕΚΟΡ ΓΚΙΝΕΣ κυπριανός Κακούρη Longest saliva stone Κύπρος\nΠρόσφατα πέσαμε πάνω σε ένα link το οποίο παρέπεμπε στην επίσημη ιστοσελίδα των Guinness World Records και σε ένα κυπριακό ρεκόρ με τίτλο «Longest saliva stone».\nΑν και φαινόταν ενδιαφέρον, αρχικά δυσκολευτήκαμε να κατανοήσουμε το περιεχόμενό του.\nΚύπριος γιατρός αφαίρεσε την μεγαλύτερη σιελογόνο λίθο στον κόσμο από το στόμα ασθενή του και μπήκε στο Βιβλίο Γκίνες… Δεν το λες συνηθισμένο αυτό το Ρεκόρ Γκίνες.\nΨάχνοντάς το λίγο περισσότερο, μάθαμε πως πρόκειται για τον Κύπριο ωτορινολαρυγγολόγο, Κυπριανό Κακούρη, ο οποίος εργάζεται εδώ και 30 χρόνια στο Ιατρικό Κέντρο Ευαγγελίστριας, στη Λευκωσία.\nΗ σιελογόνος λίθος -αν δεν έτυχε ποτέ να ακούσεις για αυτή- είναι η «πέτρα σάλιου», ευρέως γνωστή ως salivary stone.\nΗ επέμβαση για αφαίρεση της συγκεκριμένης σιελογόνου λίθου έγινε το 2006 και συγκεκριμένα στις 20 Νοεμβρίου.\nΗ πέτρα ήταν 37 χιλιοστά και αφαιρέθηκε από το στόμα του 43χρονου τότε Κύπριου ασθενή, ενώ επρόκειτο για τη μεγαλύτερη που βρέθηκε ποτέ. Ζύγιζε 3,597 γραμμάρια και είχε πλάτος 9,7 mm.\nΣυγκεκριμένα, η τεράστια σιελογόνος λίθος απομακρύνθηκε από τον αριστερό υπογνάθιο σιελογόνο αδένα του ασθενούς.\nΌπως αναφέρει ο ωτορινολαρυγγολόγος, Κυπριανός Κακούρη, στη CITY, «η συγκεκριμένη πέτρα δημιουργείται στους σιαλογόνους αδένες από διάφορες παθήσεις και έτσι οι πόροι κλείνουν σιγά-σιγά και εκεί εμφανίζεται η πέτρα. Στη συγκεκριμένη περίπτωση αφαιρέσαμε την πέτρα με τοπική αναισθησία».\nΤα συμπτώματα που έχει κάποιος, ο οποίος αντιμετωπίζει αυτό το πρόβλημα, σύμφωνα με τον γιατρό, είναι να κλείσει ο υπογνάθιος αδένας, να μην εκκρίνεται σάλιο, να φουσκώσει η περιοχή και ο ασθενής να υποφέρει από φρικτούς πόνους.\nΓια να μεγάλωσε τόσο πολύ η σιελογόνος λίθος, καταλήγει ο γιατρός, πάει να πει πως πρέπει να βρισκόταν για αρκετά χρόνια στο στόμα του ασθενούς και αυτός να μην έδωσε σημασία ούτως ώστε να την αφαιρέσει νωρίτερα, πριν μεγαλώσει.


Προφύλαξη οθόνης καιρόs και εποχές : εκχιονιστικό\nΚινούμενα Προφύλαξη Οθόνης εκχιονιστικό\nπροφύλαξη οθόνης άροτρο εγχώρια χιόνι, ένας άνδρας προσπαθεί να καθαρίσει το χιόνι χιόνι δρόμο σας στο σπίτι του, χωρίς μεγάλη επιτυχία, όπως το χιόνι καλύπτει τα πάντα. Όταν το χειμώνα φθάνει τα σπίτια και οι δρόμοι πρόσβασης καλυμμένα με χιόνι φτάνει με το πρώτο χιόνι. Είναι καιρός να αφαιρέσετε το χιόνι από την αποθήκευση μέχρι την υλοποίησή της. Θα πρέπει να καταργήσετε τους δρόμους και λεωφόρους για να πάρει γύρω από την πόλη, δεν είναι ένας κίνδυνος. Εδώ βλέπουμε έναν δρόμο της πόλης και τον καθαρισμό όλα τα χιόνια που έχει συσσωρευτεί. Ένα κοστούμι προσαρμοσμένα στις χαμηλές θερμοκρασίες είναι απαραίτητη, καθώς το μάλλινο καπέλο ή γάντια. Ένας άντρας και αλέτρι του προσπαθεί να καθαρίσει το χιόνι χωρίς μεγάλη επιτυχία, όπως το χιόνι καλύπτει τα πάντα. Δωρεάν προφύλαξη οθόνης από έναν άνθρωπο ο οποίος είναι όργωμα χιόνι με ένα φυσητήρα χιονιού ή χιόνι. Όταν το κρύο, πολλές λεωφόρους και τους δρόμους του είναι γεμάτες με χιόνι και αυτό τους κάνει αδιάβατο. Αλλά αυτός ο άνθρωπος έχει ένα δύσκολο έργο μπροστά, γιατί είναι αδύνατο να δούμε όπου το χιόνι καταλήγει σε μια ατελείωτη πεδιάδα.τί είναι αδύνατο να δούμε πού τελειώνει το χιόνι σε μια ατελείωτη πεδιάδα. Μην ξεχάσετε να δημοσιεύσει αυτό το προφύλαξη οθόνης για τα κοινωνικά δίκτυα για να φθάσει σε περισσότερους ανθρώπους.. Κατεβάστε το προφύλαξη οθόνηςç της εκχιονιστικό κάνοντας κλικ στο κουμπί «Kατεβάσετε», είναι μια δωρεάν υπηρεσία της Gifmania. Αυτή η προφύλαξη οθόνης είναι μέρος της θεματικής συλλογής καιρόs και εποχές, επειδή είναι οργανωμένες έτσι ώστε να είναι ευκολότερο για σας να φτάσετε εδώ, αν είστε ένας μεγάλος οπαδός του καιρόs και εποχές, οι λήψεις είναι δωρεάν και αυτό το screensaver έχει κατεβάσει 39 φορές, πράγμα που σημαίνει ότι είναι πολύ δημοφιλής. Αυτό είναι ένα ασφαλές προϊόν, και θα σας βοηθήσει να προστατεύσετε τον υπολογιστή σας, επειδή είναι εντελώς δωρεάν και αξιόπιστη. Αυτή η προφύλαξη οθόνης έχει βαθμολογία 4 από τους χρήστες που έχουν κατεβάσει και αυτό είναι μέρος της συλλογής μας από το 2012-11-16 16:11:38, ημέρα κατά την οποία είχε συμπεριληφθεί στην βάση δεδομένων μας. Ελπίζουμε να σας αρέσει και που σας βοηθά να προστατεύσει τον υπολογιστή σας Windows λειτουργικό σύστημα. Αυτό το προφύλαξη οθόνης στο ελληνικά είναι δωρεάν, ανήκει στην κατηγορία: καιρόs και εποχές. Είναι μια Gifmania λογισμικού, ώστε να μπορείτε να εμπιστευτείτε την ποιότητα τους. Είναι η έκδοση 1.0 του προϊόντος είναι διαθέσιμη για τα λειτουργικά συστήματα των Windows 95 Windows 98 Windows 98 SE Windows ME Windows 2000 Windows NT Windows 2003 Windows XP Windows Vista Windows 7 Windows 8. Κινούμενο προφύλαξη οθόνηςç εκχιονιστικό του καιρόs και εποχές για να κατεβάσετε δωρεάν και να φροντίζει για την οθόνη σας με την προφύλαξη οθόνηςç


Νέα εργασιακή εβδομάδα στο Ντουμπάι με πολλαπλά οφέλη για όλους | Euronews\nΤο Ντουμπάι θα ωφεληθεί σημαντικά από το μικρότερο εβδομαδιαίο ωράριο εργασίας. Εφαρμόστηκε από την κυβέρνηση των ΗΑΕ για να ενισχύσει την παραγωγικότητα και την καλύτερη ισορροπία μεταξύ επαγγελματικής και προσωπικής ζωής. Παράλληλα με την εναρμόνιση με τις παγκόσμιες αγορές και τη βελτίωση της οικονομικής ανταγωνιστικότητας, τα Εμιράτα μετέφεραν επίσης το παραδοσιακό τους Σαββατοκύριακο από Παρασκευή και Σάββατο σε Σάββατο και Κυριακή.\nΟ Αμπντούλα Αλί Ρασίντ Αλ Νουαϊμι είναι υφυπουργός επικοινωνίας και διεθνών σχέσεων του Υπουργείου Ανθρώπινων Πόρων και Εμιράτων: «Η αλλαγή έγινε μετά από προσεκτική μελέτη για να ωφελήσει όλα τα μέρη της κοινωνίας, αν και μπορεί να φαίνεται ότι οι επιχειρήσεις είναι ο κύριος ευεργετημένος της νέας εργασιακής εβδομάδας. Πιστεύουμε ακράδαντα ότι ήταν εξαιρετικά επωφελές και για τους εργαζόμενους και τις οικογένειές τους. Με μια εβδομάδα εργασίας ευθυγραμμισμένη με τον υπόλοιπο κόσμο, δημιουργούμε την ευκαιρία για όσους διαμένουν στα ΗΑΕ να συνδεθούν καλύτερα με τις οικογένειές τους στο εξωτερικό και να προγραμματίσουν ανάλογα τις διακοπές τους. Χωρίς να αποκλείεται, φυσικά, η επιχειρηματική κοινότητα, η οποία σίγουρα θα ωφεληθεί από την ευθυγράμμιση με το διεθνές ωράριο εργασίας και τη δυνατότητα συμμετοχής της στις παγκόσμιες αγορές και σε πραγματικό χρόνο. Πιστεύουμε ότι ήταν προς το συμφέρον συνολικά της κοινωνίας».\nΗ μετάβαση και η προσπάθεια να ευθυγραμμιστεί με τον υπόλοιπο κόσμο ξεκίνησε το 2022. Εφαρμόστηκε στον δημόσιο τομέα και στα σχολεία. Οι χρηματοπιστωτικές αγορές ακολούθησαν αμέσως μετά και σταδιακά αναμένεται να εναρμονιστεί και ο ιδιωτικός τομέας. Ένας μεγάλος αριθμός διεθνών ιδρυμάτων στο Ντουμπάι καλωσόρισε τη νέα εργάσιμη εβδομάδα που έχει ήδη σχεδιαστεί για την εξομάλυνση των χρηματοπιστωτικών, οικονομικών και εμπορικών συναλλαγών με άλλες χώρες.\nΟ Σαντιάγκο Καστίγιο από την Roland Berger επισημαίνει: «Ένα από τα μεγάλα πλεονεκτήματα είναι ότι μας καλούσαν να συμμετάσχουμε σε συζητήσεις που γίνονταν συχνά την Παρασκευή, επειδή στην Ευρώπη, το απόγευμα της Παρασκευής είναι μια από αυτές τις καθιερωμένες μέρες για να χαλαρώσεις λίγο σε σχέση με τις δουλειές του πελάτη. Και πάντα είτε αποκλειόμασταν γιατί δεν μπορούσαμε να πάρουμε μέρος, είτε αναγκαζόμασταν να συμμετέχουμε το Σαββατοκύριακο. Επομένως, γι’ εμάς, από αυτή την άποψη, είναι πραγματική βελτίωση».\nΑυτή η τελευταία απόφαση της κυβέρνησης σημαίνει ότι τα Ηνωμένα Αραβικά Εμιράτα έχουν γίνει η πρώτη χώρα στον κόσμο που υιοθετεί τεσσερισήμισι ημέρες εργασίας την εβδομάδα, από Δευτέρα έως το μεσημέρι της Παρασκευής. Παρόμοιες δοκιμές έχουν πραγματοποιηθεί στο παρελθόν σε διάφορες χώρες, συμπεριλαμβανομένης της Ισλανδίας, όπου το 85% των εργαζομένων υιοθέτησαν τετραήμερη εβδομαδιαία εργασία, με αποτέλεσμα την ενίσχυση της παραγωγικότητας και της ευημερίας. Σ’ αυτό ακριβώς στοχεύουν το Ντουμπάι και τα ΗΑΕ.\nΗ Βρετανία προστέθηκε επίσης πρόσφατα στον κατάλογο των χωρών που θα ακολουθήσουν το συγκεκριμένο παράδειγμα, όπως και η Ιαπωνία, η Ισπανία και η Νέα Ζηλανδία. Τα αναθεωρημένα ωράρια στα Εμιράτα έχουν επίσης εφαρμοστεί στα σχολεία όπου η σχολική ημέρα θα τελειώνει το αργότερο στις 12 το μεσημέρι της Παρασκευής. Στις λίγες εβδομάδες, που γίνεται η μετάβαση, τα σχολεία στο Ντουμπάι προσαρμόζονται καλά στο νέο τους χρονοδιάγραμμα χωρίς καμία αλλαγή στο πρόγραμμα σπουδών.\nΗ Κλερ Τέρνμπουλ είναι διευθύντραι στο Βασιλικό Σχολείο Guildford του Ντουμπάι: «Εστιάζουμε ουσιαστικά στην ευημερία. Το ότι μπορέσαμε να μειώσουμε την εργάσιμη εβδομάδα, έτσι ώστε και τα παιδιά μας, το προσωπικό μας και οι οικογένειές μας να έχουν χρόνο μαζί, ήταν μια πραγματική ευλογία. Ήταν μια ενδιαφέρουσα έκπληξη, που ήταν ευπρόσδεκτη από το προσωπικό και τους μαθητές. Ήταν πολύ εύκολο να κάνουμε κάποιες μικρές προσαρμογές, ώστε να μπορέσουμε να διατηρήσουμε τον πλούτο, το εύρος, γιατί αυτό που δεν θέλαμε ήταν να τα μειώσουμε. Η εκπαίδευση πρέπει να είναι διασκεδαστική. Θα πρέπει να έχει ευρύ περιεχόμενο. Και μπορέσαμε να το πετύχουμε με μικρές τροποποιήσεις, έτσι ώστε να μεγιστοποιήσουμε το χρόνο διδασκαλίας και μάθησης με τα παιδιά».\nΚαι δεν είναι μόνο τα σχολεία που προσαρμόζονται, αλλά και οι οικογένειες. Οι μακροχρόνιοι κάτοικοι του Ντουμπάι είναι ενθουσιασμένοι που θα έχουν περισσότερο χρόνο με τις οικογένειές τους. Περιγράφουν το νέο Σαββατοκύριακο των δυόμιση ημερών ως κάτι σημαντικό γι’ αυτούς. Η Εντουίνα Βάιλ είναι κάτοικος του Ντουμπάι και μητέρα τεσσάρων παιδιών:\n«Πολλοί άνθρωποι θα ωφεληθούν από αυτό. Υπάρχουν τόσα πολλά πράγματα που μπορούμε να κάνουμε την Παρασκευή. Τα παιδιά μου δεν έχουν χρόνο να κανονίσουν να αγώνες αυτή τη στιγμή. Είναι εκπληκτικό το γεγονός ότι μπορούν να βγουν παρέα με φίλους».\nΜε την πανδημία να αναδεικνύει την ανάγκη για ψυχική ευεξία και τις αυξημένες δυνατότητες για ευέλικτη εργασία παγκοσμίως, αυτή η μεγάλη αλλαγή που γίνεται στα ΗΑΕ υπόσχεται ένα ευοίωνο οικονομικό μέλλον για τη χώρα, ενισχύοντας παράλληλα την ευημερία των πολιτών και των κατοίκων της.


Εδώ κλέβουν στις εκκλησίες, στο ποδόσφαιρο δεν θα το κάνουν;\nΑρχική σελίδαnoΕδώ κλέβουν στις εκκλησίες, στο ποδόσφαιρο δεν θα το κάνουν;\nΣτις 5 Δεκεμβρίου θα αποφασισθεί από το Τριμελές Εφετείο Κακουργημάτων η ποινή των 11 κατηγορούμενων που εμπλέκονται στην υπόθεση με τους «στημένους αγώνες» ποδοσφαίρου. Αλλά, τι ποιο δυνατό αποδεικτικό για την βαθύτερη επίγνωση μας, ως φίλων του ποδοσφαίρου, για τις… μαύρες τρύπες από τις οποίες περνάει η «βρώμα» κάποιων υπηρετών του, από την ίδια την έρευνα του ΠΣΑΠ, που αποτελεί αυθεντικό δείγμα της δραστηριότητας και αποδίδει την ευθύνη;\nΌταν μάλιστα στην ευρωπαϊκή Μέκκα του Ποδοσφαίρου, την Βρετανία τα στημένα ματς, έχουν και «κοπιράιτ» για τη μέθοδο; Οι Αποκαλύψεις της "Daily Telegraph", είναι συναρπαστικές όπως παρουσιάζονται και στο βίντεο του δημοσιογράφου που χειρίσθηκε την αποκάλυψη, απλά για να ξέρουν οι «πονηροί», ότι όσο περνάει ο χρόνος και πέρα από τα «κουκουλώματα» ή τις «αβάντες» της εξουσίας, όλο και περισσότερος κόσμος θα είναι υποψιασμένος, για το παιγνίδι του χρήματος, που παίζεται στο ποδόσφαιρο, σε όλα τα επίπεδα.\nΑποκαλυπτική έρευνα για "στησίματα αγώνων" από τον ΠΣΑΠ\nΑπό τις σπουδαιότερες παρουσιάσεις που έγιναν στο συνέδριο "Don't fix it" που διοργάνωσε ο ΠΣΑΠ, ήταν η έρευνα που παρουσίασε ο γενικός γραμματέας του συνδέσμου Κώστας Πούλιος, με τη συμμετοχή του 10% των επαγγελματιών. Τα αποτελέσματα είναι εκρηκτικά για όποιον τους δώσει σημασία:\n62% παραδέχτηκαν ότι τους πλησίασαν μέσω κοινού γνωστού για να έχουν μειωμένη απόδοση σ' ένα ματς.\n60% υποστήριξαν ότι παράγοντας του συλλόγου προσπάθησε να τους επηρεάσει.\n59% απάντησαν ότι έπαιξε ρόλο η οικονομική ανάγκη που είχαν προκειμένου να εμπλακούν σε "στημένο" παιχνίδι.\n60% είπαν ότι γνωρίζουν τις συνέπειες που έχουν εάν αποδειχτεί ότι είχαν εμπλοκή σε ύποπτο ματς.\n55% δήλωσαν ότι θα έκαναν καταγγελία στον ΠΣΑΠ και μόλις το...\n5% στην αστυνομία εάν γνώριζαν για "σικέ" αγώνα.\n43% είπε ότι θα δήλωνε -έστω και ανώνυμα- στον Τύπο, ότι ακριβώς γνώριζε.\n60% παραδέχτηκαν ότι θα έμπαιναν στη διαδικασία προκαθορισμένου αγώνα για Στοιχηματικούς λόγους και μόλις το...\n15% για βαθμολογικούς.\n65% των ερωτηθέντων απάντησε ότι την μεγαλύτερη ευθύνη έχουν οι παράγοντες για τα "στημένα" παιχνίδια.\nΤο συμπέρασμα του ΠΣΑΠ δείχνει ότι:\n- η οικονομική ανάγκη εμπλέκει πιο εύκολα τον αθλητή\n- δε θα δήλωνε επώνυμα στον Τύπο ότι γνωρίζει\n- πιστεύει ότι δεν θα είναι "προστατευμένος"\n- οι παράγοντες έχουν τη μεγαλύτερη ευθύνη\n- ότι μόνο με βαριές ποινές διορθώνεται η κατάσταση\n- σημαντικό ρόλο επηρεασμού παίζει ο χαρακτήρας του ποδοσφαιριστή!\nΒρετανικό αλλεργικό σοκ!\nΣτο βίντεο που αναρτήθηκε στη "Daily Telegraph" , γίνεται αναφορά σε αγώνα που "θα χάσει 100%", όπως ακούγεται, μία ομάδα, και μάλιστα με πιθανά σκορ το 3-1 ή το 4-0. Στην πορεία της συζήτησης φέρεται να έγινε λόγος ακόμα και για τη διακύμανση του σκορ, ακόμα και για τις κίτρινες κάρτες που θα δεχτούν συγκεκριμένοι ποδοσφαιριστές, έτσι ώστε να πολλαπλασιαστούν τα κέρδη του κυκλώματος, μέσω διαφόρων μορφών στοιχηματισμού!\n-Βρε αυτοί ακόμη και τις κάλτσες τους στήνουν, για να τα οικονομήσουν! Αλλά τι κάνουν με την τυραννία του καπιταλισμό που καταριέται ο Πάπας Φραγκίγκος, όταν στα βαθειά πλοκάμια του είναι το ίδιο το Βατικανό; Εδώ κλέβουν στις εκκλησίες, στο ποδόσφαιρο δεν θα το κάνουν; Άκου εκεί 65%, έχουν προκληθεί να στήσουν και καθόμαστε ακόμη οπαδίσκοι των συμφερόντων του προσκηνίου και του παρασκηνίου τους; NEA ΚΡΗΤΗ\nάρθρο Μαλτεζάκης ποδόσφαιρο σκάνδαλα στοίχημα no


Ποιο είναι το πρόσωπο στη νέα καμπάνια του Paco Rabanne; Να ζήσουν οι γερόλυκοι της ροκ\nΠοιο είναι το πρόσωπο στη νέα καμπάνια του Paco Rabanne; Να ζήσουν οι γερόλυκοι της rock!\nΌχι, όσο κι αν θεωρείτε τα αρώματα του οίκου Paco Rabanne "βαριά" και προβοκατόρικα, δεν θα περιμένατε να δείτε τον 64χρονο γερόλυκο Iggy Pop ως το κεντρικό πρόσωπο της καμπάνις του οίκου, για την νέα σειρά ανδρικών και γυναικείων αρωμάτων Black XS L’Excès που θα κυκλοφορήσουν από τον Ιανουάριο του 2012.\nΟ Iggy Pop, μπορεί να υπερηφανευτεί πως είναι ο πρώτος performer που εκτέλεσε την "βουτιά" από τη σκηνή, πάνω στο κοινό του, πρώτη φορά στο Ντιτρόιτ. Είναι ένας από τους ρόκερ που έκαναν κανόνα ζωής το "sex, drugs, rock 'n'roll". Συνήθιζε να "αρπάζει" κορίτσια από το κοινό του και να χορεύει προκλητικά μαζί τους, πάνω και κάτω από τη σκηνή, ενώ έχει στο βιογραφικό του μεταξύ άλλων και χορό ανάμεσα σε σπασμένα γυαλιά ή και κανονικό στριπτίζ κατά την διάρκεια των συναυλιών του.\nΕμείς τον λατρεύουμε και τον λατρεύουμε, όχι μόνο για την απίθανη φυσιογνωμία του όπως αποτυπώνεται στις φωτογραφήσεις για τον οίκο Paco Rabanne, αλλά για όλους τους παρακάτω λόγους.


Πρωτάθλημα επιτραπέζιας αντισφαίρισης ενηλίκων “Κώστας Πετσούκης” | Ελεύθερο Βήμα\nΑρχική Αθλητισμός Πρωτάθλημα επιτραπέζιας αντισφαίρισης ενηλίκων “Κώστας Πετσούκης”\nΠρωτάθλημα επιτραπέζιας αντισφαίρισης ενηλίκων “Κώστας Πετσούκης”\nΤετάρτη 15 Δεκεμβρίου, 2021\nΑΣΕΑ «ΣΑΡΙΣΕΣ» ΦΛΩΡΙΝΑΣ\nΠΡΩΤΑΘΛΗΜΑ ΕΠΙΤΡΑΠΕΖΙΑΣ ΑΝΤΙΣΦΑΙΡΙΣΗΣ ΕΝΗΛΙΚΩΝ «ΚΩΣΤΑΣ ΠΕΤΣΟΥΚΗΣ»\nΟι ΣΑΡΙΣΕΣ Φλώρινας διοργανώνουν για την περίοδο 2021-2022 πρωτάθλημα ενηλίκων επιτραπέζιας αντισφαίρισης. Το πρωτάθλημα παίρνει την επωνυμία «Κώστας Πετσούκης» προς τιμή του πιο αγαπητού μας μέλους που χάσαμε πρόσφατα.\nΔεκατέσσερα χρόνια μετά τη διεξαγωγή του πρώτου πρωταθλήματος ενηλίκων που έγινε στη Φλώρινα (2007-2008) μετά από πρωτοβουλία του π. Χριστόφορου Χριστοφόρου, ξεκινάμε και πάλι την προσπάθεια να φέρουμε το άθλημα κοντά σε όλους όσους αγαπάνε τον ερασιτεχνικό αθλητισμό και το πινγκ πονγκ. Θυμίζουμε ότι ο πρώτος νικητής της διοργάνωσης ήταν ο Σκλιας Αλέξανδρος, ενώ τα περσσότερα πρωταθλήματα κατέκτησε ο Σαπρανίδης Φαίδων.\nΤο Πρωτάθλημα θα διαρκέσει περίπου 4 μήνες. Θα αποτελείται από μικρά τουρνουά μίας ημέρας, τα οποία θα γίνονται τις Κυριακές με ώρα έναρξης στις 17.00. Οι συμμετέχοντες των τουρνουά θα παίρνουν πόντους ανάλογα με τη θέση που θα καταλαμβάνουν. Μετά το τελευταίο τουρνουά θα αναδειχθούν οι τρεις πρώτοι νικητές με βάση τη συνολική τους βαθμολογία και θα λάβουν τα έπαθλά τους. Με αυτόν τον τρόπο θα υπάρχει συνεχής αγωνιστική δραστηριότητα για όποιον το επιθυμεί.\nΌροι συμμετοχής: Δικαίωμα συμμετοχής έχουν όλοι όσοι είναι πάνω από 18, άντρες και γυναίκες. Σύμφωνα με το υγιειονομικό πρωτόκολλο θα πρέπει να κατέχουν πιστοποιητικό εμβολιασμού ή εν ισχύ πιστοποιητικό νόσησης.\nΤόπος διεξαγωγής: Γυμναστήριο 2ου Λυκείου Φλώρινας\nΤρόπος διεξαγωγής τουρνουά: Οι παρόντες συμμετέχοντες χωρίζονται σε ομάδες των τεσσάρων ή τριών κατόπιν τυχαίας κλήρωσης στο πρώτο τουρνουά. Από το δεύτερο θα λαμβάνεται υπόψη η βαθμολογική κατάταξη. Στη συνέχεια, οι δύο πρώτοι θα συνεχίζουν σε αγώνες νοκ άουτ μέχρι την ανάδειξη του νικητή. Θα υπάρχουν αγώνες κατάταξης για όλους τους συμμετέχοντες. Όλοι οι αγώνες θα γίνονται με το σύστημα best of five.\nΒαθμολογία τουρνουά: 1ος 10β., 2ος 8β., 3ος 6β., 4ος 5β., 5ος 4β., 6ος 3β., 7ος 2β., 8ος 1β.\nΔιαιτησία: Από τους συμμετέχοντες\nΠαράβολο συμμετοχής: 5 ευρώ το τουρνουά\nΗμερομηνία διεξαγωγής του πρώτου τουρνουά: 19/12/21. Το επόμενο θα ανακοινωθεί με τη λήξη του πρώτου.\nΗμερομηνία τελευταίου τουρνουά: 8/5/22. Με τη λήξη θα ακολουθήσει εορταστική εκδήλωση.\nΠροηγούμενο άρθροΗ Στέγη Φιλοτέχνων Φλώρινας – Μουσείο Σύγχρονης Τέχνης συμμετέχει ως εταίρος σε Σύμπραξη Erasmus+ με τίτλο: Digital Erasmus Museum Learning\nΕπόμενο άρθροΈναρξη λειτουργίας των ΑΤΜ ανακύκλωσης τηγανελαίων σε Αμύνταιο και Νεστόριο


Στην «αντεπίθεση» η μητέρα του Ζανιόλο για την «κατσάδα» από τον γιο της για τις αισθησιακές πόζες (φώτο) | Pronews\nΠροβλήματα στον γιο της Νικολό Ζανιόλο και την ποδοσφαιρική του καριέρα με τη Ρόμα έχουν δημιουργήσει οι προκλητικές φωτογραφίες της μητέρας του.\nΕιδικότερα η 41χρονη Φραντσέσκα Κόστα αφού άκουσε «κατσάδα» από τον γιο της για όσα κάνει, βγήκε στην «αντεπίθεση» και σχολίασε όσα γράφτηκαν για εκείνη στα social media.\n«Δεν κάνω κάτι κακό, εγώ πόσταρα φωτογραφίες ακόμα και όταν ουδείς γνώριζε την ύπαρξη του Ζανιόλο. Δεν τον ενοχλεί τον Νικολό, δεν είναι αλήθεια όσα γράφτηκαν. Οι φωτογραφίες που δημοσιεύω δεν μειώνουν το γεγονός πως είμαι μητέρα», τόνισε σε τηλεοπτική εκπομπή η μητέρα που έχει πάντως καταφέρει να «κλέψει» τη δόξα από τον γιο της που εντυπωσιάζει με τις εμφανίσεις του με την φανέλα των «τζιαλορόσι».\nΟ 19χρονος άσος της ιταλικής ομάδας βλέποντας τις «καυτές» πόζες της μητέρας του Φραντσέσκα Κόστα στον προσωπικό της λογαριασμό στο Instagram, της τα «έψαλε» μιας και δεν συνάδει με το προφίλ που θέλει να περάσει προς τα έξω.\nΤο νέο «αστέρι» της Ρόμα, που έγινε ο νεότερος Ιταλός ποδοσφαιριστής ο οποίος σκοράρει δύο τέρματα σε αγώνα της κορυφαίας διασυλλογικής διοργάνωσης, σύμφωνα με το ρεπορτάζ της «Corriere della Sera», είπε στη μητέρα του: «Σταμάτησέ το, μαμά. Αρκετά με αυτές τις φωτογραφίες. Μα τι κάνεις ποζάροντας με αυτό τον τρόπο; Είσαι 40 χρονών!».\nΤο ρεπορτάζ της ιταλικής εφημερίδας αναφέρει, μάλιστα, ότι η σύσταση αυτή έγινε, κατόπιν υπόδειξης των «τζιαλορόσι».


Αρχική > Featured > Ποια είναι η καλύτερη μάσκα προσώπου ανάλογα με τον τύπο της επιδερμίδας σου\nΣα να μην έφτανε η ήδη εξαντλητική ρουτίνα περιποίησης της επιδερμίδας μας, η αναζήτηση της σωστής μάσκας προσώπου είναι επίσης μια πρόκληση. Όμως, η προσθήκη αυτού του βήματος στη ρουτίνα μας μπορεί να αποδειχθεί κίνηση ματ για το δέρμα μας.\nΑνάλογα με τις ανάγκες μας, οι μάσκες μπορούν να εισάγουν την απαιτούμενη υγρασία στο δέρμα, να επιβαρύνουν την κυκλοφορία των νεκρών κυττάρων ή/και να καταπραΰνουν το ερεθισμένο δέρμα. Για να μην αναφέρουμε το γεγονός ότι μπορείς να κάνεις το σπίτι σου να μοιάζει με το προσωπικό σου σπα!\nΕίτε η επιδερμίδα σου είναι ευαίσθητη, λιπαρή, ξηρή, επιρρεπής στην ακμή, ή οτιδήποτε άλλο, έχουμε το κατάλληλο προϊόν για εσένα.\nΑυτή η μάσκα διαθέτει κρεμώδη υφή και είναι εμπλουτισμένη με πράσινο τσάι Matcha, εκχύλισμα πικραλίδας και καταπραϋντική, βιολογική αλόη βέρα. Επιπλέον, είναι 100% vegan και προσφέρει στην επιδερμίδα βαθύ καθαρισμό και ήπια απολέπιση, απαλλάσσοντάς την από τους συσσωρευμένους ρύπους της εβδομάδας και τις καθημερινές ακαθαρσίες.\nΗ μάσκα αυτή είναι διπλής δράσης και καθαρίζει βαθιά την επιδερμίδα χωρίς να την επιβαρύνει. Τα ειδικά φυσικά συστατικά της (charcoal and kaolin) βοηθούν στην απομάκρυνση των ρύπων και επαναφέρουν την απαλότητα και την ομοιόμορφη υφή της επιδερμίδας.\nΗ Phyto Corrective Masque περιέχει υψηλή συγκέντρωση βοτανικών εκχυλισμάτων, υαλουρονικό οξύ και το λεγόμενο «καταπραϋντικό διπεπτίδιο». Ανακουφίζει και εξουδετερώνει άμεσα την ευαισθησία της επιδερμίδας. Παρέχει άμεση ενυδάτωση, δροσίζει προσφέροντας άμεση ανακούφιση και συμβάλλει στην αποκατάσταση της φυσικής λάμψης της επιδερμίδας.\nH σειρά ολικής αντιγήρανσης Nuxuriance® Ultra, με φυτικά κύτταρα από άνθος κρόκου και μπουκαμβίλιας, ενισχύει την πυκνότητα της επιδερμίδας, απαλύνει τις ρυτίδες, επανασχηματίζει το οβάλ του προσώπου και ενισχύει τη φυσική λάμψη της επιδερμίδας. Η μάσκα προσώπου ολικής αντιγήρανσης χαρίζει απαλή και ξεκούραστη επιδερμίδα. Η επιδερμίδα σταδιακά φαίνεται πιο σφριγηλή και αναδεικνύεται η χαμένη της λάμψη.\nΗ μάσκα EFFACLAR με ήπιο άργιλο αφαιρεί το πλεονάζον σμήγμα και τους ρύπους, ακόμα και τους μη ορατούς (σκόνη, μικροσωματίδια ρύπανσης) και ρυθμίζει τη γυαλάδα. Οι πόροι καθαρίζουν, η επιδερμίδα καταπραΰνεται, ενώ παραμένει ματ και λιγότερο λιπαρή για περισσότερο χρόνο.


ΔΙΕΘΝΗ ΠΡΟΩΘΗΣΗ ΑΚΙΝΗΤΩΝ – ATHENS ECONOMY\nΔΙΑΘΈΤΕΤΕ ΠΡΟΣ ΠΏΛΗΣΗ ΤΟ ΑΚΙΝΗΤΟ ΣΑΣ? ΠΡΟΤΕΙΝΟΥΜΕ ΕΝΑΝ ΠΡΩΤΟΠΟΡΙΑΚΟ ΤΡΟΠΟ ΓΙΑ ΝΑ ΤΟ ΠΡΟΩΘΗΣΕΤΕ ΣΤΗΝ ΔΙΕΘΝΗ ΑΓΟΡΑ .\nΠροωθήστε το ακίνητό σας σε ξένους αγοραστές και επωφεληθείτε από την παγκόσμια και πολύγλωσση προβολή.\nΕπωφεληθείτε από την παγκόσμια πολυγλωσσική προβολή για να στοχεύσετε αποτελεσματικά τους διεθνείς επενδυτές. Όλες οι μεταφράσεις και δημοσιεύσεις σε άλλες γλώσσες θα γίνουν από την ομάδα μας. Οι διαφημίσεις ιδιοκτησίας σας εμφανίζονται σε όλες τις πολύγλωσσες πύλες ακινήτων μας για να προσελκύσουν περισσότερους δυνητικούς διεθνείς πελάτες. Ως εκ τούτου, οι πληροφορίες θα προσαρμοστούν επίσης στη γλωσσική ιδιαιτερότητα.\nΟι διαφημιστικές μας καμπάνιες στις μηχανές αναζήτησης και τα κοινωνικά δίκτυα σε πολλές γλώσσες συμβάλλουν στην ενίσχυση της προβολής των διαφημίσεών σας σε διεθνείς πελάτες, επενδυτές, που αναζητούν ακίνητα από όλο τον κόσμο.\nμέσω της πλατφόρμας Your Greek Home by Athenseconomy\nσε 110 sites σε πάνω από 60 χώρες παγκοσμίως\nΠροβάλουμε το ακίνητο σας σε διεθνές επίπεδο στην παγκόσμια αγορά στο σχέδιο Δράσης μας “Your Greek Home” σε 110 sites ακινήτων διεθνώς σε 60 χώρες, σε συνεργασίες που έχουμε αναπτύξει μέσω διεθνών δικτύων διακομιστών, σε πλατφόρμες και ιστότοπους αγγελιών σε όλο τον κόσμο.\nΤο καλύτερο και πιο κύριο από όλα είναι ότι είμαστε σε θέση να σας αποστέλνουμε τα links ώστε να διαπιστώσετε εξ ιδίαν κάθε στιγμή που προβάλλεται ακριβώς το ακίνητο σας και για όλο το διάστημα συνεργασίας μας.\nΣτην ουσία θα έχετε την δυνατότητα ανά πάσα στιγμή να βλέπετε το ακίνητο σας δημοσιευμένο σε όλα τα sites, που σας αναφέρουμε.\nΌλα τα υπόλοιπα τα αναλαμβάνουμε εμείς, να οργανώσουμε την προώθηση, καθώς επίσης να σας αποστέλλουμε τα links ώστε να διαπιστώνετε οποιαδήποτε στιγμή επιθυμείτε, που προβάλλονται τα ακίνητα σας, καθώς και να ενημερώνουμε τους ενδιαφερόμενους για περαιτέρω πληροφορίες σχετικά με το ακίνητο και τους κανόνες αγοραπωλησίας.


MARATHON NORTH: Ενοικιαζόμενη εργασία\nΕμφάνιση αναρτήσεων με ετικέτα Ενοικιαζόμενη εργασία. Εμφάνιση όλων των αναρτήσεων\nKoινωφελής ενοικιαζόμενη εργασία: To νέο μοντέλο εργασιακής εκμετάλλευσης και ο ρόλος των ΜΚΟ\nΟι κομματικά ημέτεροι που βολεύτηκαν σε μια Μ.Κ.Ο.(μπίζνες καλά οργανωμένες) και οι καρεκλοκένταυροι συνδικαλιστές που δεν έχουν δουλέψει ποτέ αλλά <<αγωνίζονται για τα δίκαια των εργαζόμενων>> καθιστοί σε αφράτες πολυθρόνες φυσικά, <<διαχειρίζονται>> δηλαδή αρπάζουν τα ποσά που υποτίθεται ότι θα βοηθούσαν τις χιλιάδες χιλιάδων ανέργους. Φυσικά το μεγάλο κομμάτι πάει στους<< διαχειριστές>>.\nΑναρτήθηκε από Unknown στις 7:33 μ.μ. Δεν υπάρχουν σχόλια: Σύνδεσμοι σε αυτήν την ανάρτηση


Σύλλογος Θεσσαλών Φωκίδας: 2016\nΟι βουνιές στην θέρμανση, στο προσάναμα, στην μόνωση, στην λίπανση\nΒΟΥΝΙΕΣ!!! ΦΩΤΟΓΡΑΦΙΑ:ΠΑΝΑΓΙΩΤΗΣ ΕΥΑΓ. ΚΟΥΡΤΕΣΙΩΤΗΣ\nΟι βουνιές, ή σβουνιές είναι οι κοπριές της αγελάδας.\nΓια τους ανθρώπους που ζούσαν επί αιώνες μαζί με τα ζώα τους στα χωράφια τους, οι βουνιές είναι ένα πολύτιμο υποπροϊόν της κτηνοτροφίας με πολλές χρήσεις. Οι σημερινοί άνθρωποι της πόλης δεν μπορούν να φανταστούν την καθημερινή χρησιμοποίηση της κοπριάς στο νοικοκυριό τους πέρα απο την ευκαιριακή χρησιμοποίηση της ως λίπασμα.\nΤώρα που πήραν τα κρύα, ένα κείμενο του Ιωάννη – Ομήρου Ντάφου από την Ματαράγκα Καρδίτσας αποδεικνύεται εξαιρετικά επίκαιρο και προτάσσεται ως λύση, υπό την προϋπόθεση βεβαίως να ξεπεραστούν ορισμένες αναστολές... βουνιές από αγελάδες στην Φωκίδα υπάρχουν πολλές\nΕτικέτες Αγροτικά, Καρδίτσα, Παράδοση, Τρίκαλα, Φωτογραφίες\nΗ 7η Πανθεσσαλική γιορτή ανταλλαγής παραδοσιακών σπόρων και φυτών θα πραγματοποιηθεί το Σάββατο 3 Σεπτεμβρίου 2016, στην Ιερά Μονή Τιμίου Προδρόμου Ανατολής Αγιάς.\nΣτην καθιερωμένη γιορτή των σπόρων, καλούνται και φέτος να πάρουν μέρος όσοι ασχολούνται με την καλλιέργεια και την διάσωση των παραδοσιακών ποικιλιών (ερασιτέχνες-επαγγελματίες-ομάδες).\nΌπως σημειώνουν οι διοργανωτές «σκοπός αυτής της συνάντησης είναι η ανταλλαγή σπόρων και ...\nΑναρτήθηκε από Admin στις 2:03 π.μ. Δεν υπάρχουν σχόλια:\nΕτικέτες Αγροτικά, Λάρισα\nΟ Νίκος Μεταξιώτης παρουσιάζει στο LIFO.gr τις εικόνες που τράβηξε σε όλες τις εποχές του χρόνου\nΟ Νίκος Μεταξιώτης δεν είναι επαγγελματίας φωτογράφος. Ζει στα μέρη που φωτογράφησε. Λέει ο ίδιος στο LIFO.gr: «Ασχολούμαι ερασιτεχνικά με τη φωτογραφία. Είμαι 58 χρονών. Γεννήθηκα και ζω στον Αλμυρό Μαγνησίας. Είμαι αυτοδίδακτος φωτογράφος - πρωτοέπιασα στα χέρια μου φωτογραφική μηχανή (μια ρώσικη Λουμπιτελ) όταν ήμουν 11 χρονών.\nΜου αρέσουν τα χρώματα αλλά και οι ασπρόμαυρες φωτογραφίες.\nΤράβηξα πολλές φωτογραφίες στη Λάρισα και τη Μαγνησία - τραβούσα όσα έβλεπα μπροστά μου και ...\nΑναρτήθηκε από Admin στις 1:49 π.μ. Δεν υπάρχουν σχόλια:\nΗ γιορτή της πίτας στον Μεσενικόλα Καρδίτσας, γιορτή των γυναικών\n7η Γιορτή Παραδοσιακής Πίτας. Κυριακή 19 Ιουνίου 2016\nΗ γιορτή της πίτας στον Μεσενικόλα, είναι μια γιορτή που η θεσσαλική γευστική παράδοση βγαίνει από τις κουζίνες των σπιτιών και ενώνει όλο το χωριό στην πλατεία κάτω από τα πλατάνια, σε μια μεγάλη γιορτινή παρέα με Μεσενικολίτικο κρασί και συνοδεία δημοτικής μουσικής .\nΟι παραδοσιακές πίτες του χωριού μας ονομαστές και πεντανόστιμες προσφέρονται στους χωριανούς και τους επισκέπτες του χωριού ώστε όλοι μαζί να γνωρίσουμε τις νοστιμιές του τόπου μας να φάμε και να διασκεδάσουμε.\nΜια τέτοια γιορτή δεν μπορεί πάρα να έχει τις γυναίκες το χωριού σαν πρωταγωνίστριες .\nΠρώτες στις πίτες αλλά πρώτες και στον χορό.\nΕτικέτες Εδέσματα, Καρδίτσα, Πολιτιστικά\nΗ οτομοτρίς BREDA η αυτοκινητάμαξα της Θεσσαλίας\nΗ θεσσαλική οτομοτρίς BREDA υπήρξε το εμβληματικό τρένο των Σιδηροδρόμων Θεσσαλίας μετά τον 2ο παγκόσμιο πόλεμο. Κατασκευάστηκαν 15 αυτοκινητάμαξες του τύπου αυτού με αρίθμηση Α1 έως Α15 στο Μιλάνο της Ιταλίας στα πλαίσια των πολεμικών αποζημιώσεων της Ιταλίας προς την χώρα μας. Η συγκεκριμένη αυτοκινητάμαξα ήταν παρόμοια με αυτοκινητάμαξες που κυκλοφορούσαν τότε στην Ιταλία και χαρακτηρίζονταν από την Ιταλική φινέτσα τόσο εσωτερικά όσο και εξωτερικά. Έδινε την ευκαιρία στους Θεσσαλούς να ταξιδεύουν γρήγορα και με πρωτόγνωρη άνεση στις γραμμές Βόλου-Λάρισας και Βόλου-Καλαμπάκας. Άλλες τρεις παρόμοιες αυτοκινητάμαξες είχαν κατασκευαστεί για την γραμμή ...\nΣτίλβη, μια «Θεϊκή» μπύρα γεννιέται στην Καρδίτσα\nΣτίλβη, κόρη του Πηνειού και εγγονή της Γαίας κατά την ελληνική μυθολογία, μπύρα από την Καρδίτσα στην πραγματική, σημερινή εποχή.\nΗ Θεσσαλική Ζυθοποιία, μια μικροζυθοποιία που δημιουργήθηκε από πέντε φίλους στην Καρδίτσα, στις αρχές του 2015, παράγει δυο τύπους μπύρας Στίλβη.\nΜια Lager και μια Irish Stout.\nΚαι οι δύο είναι διαθέσιμες σε βαρέλι, κυρίως στην περιοχή της Καρδίτσας.\nΈχοντας στόχο την προτεραιότητα στην ελληνική αγορά όπου αυτό είναι δυνατό, οι μπύρες Στίλβη θα είναι σύντομα διαθέσιμες σε...\n«Ληθένια» μια νέα Θεσσαλική μπύρα απο τα Τρίκαλα\nΣτα τέλη Μαΐου αναμένεται να κυκλοφορήσει σε 6.000 μπουκάλια η πρώτη τρικαλινή μπίρα με την επωνυμία «Ληθένια». Ο Γιώργος Ζαρκάδας μαζί με τον συνέταιρο του και την πολύτιμη βοήθεια του γνωστού καταξιωμένου ζυθοποιού Πωλ Εμμανουηλίδη εμπνεύστηκαν και ζυθοποίησαν την πρώτη μπύρα που θα παρασκευάζεται στο Βόλο και θα πωλείται μέσω του πρατηρίου τους στην οδό Καρδίτσης 31.\nΗ μπίρα θα είναι μία India Pale Ale (πιπεράτη γεύση) αλλά σύντομα οι δημιουργοί της φιλοδοξούν να δημιουργήσουν και άλλες γεύσεις.\n«Από το φθινόπωρο έχουμε στα πλάνα μας το στήσιμο μιας μικρής μονάδας παραγωγής ...\nΕτικέτες Βόλος, Τρίκαλα\nΟι βουνιές στην θέρμανση, στο προσάναμα, στην μόνω...\nΗ γιορτή της πίτας στον Μεσενικόλα Καρδίτσας, γιορ...


Μάκης Ιωσηφίδης : Απάντηση στους ψευδείς ισχυρισμούς του κ. Θεοδωρίδη - Φλωρινιώτικα.gr\nHome » ΕΠΙΣΤΟΛΕΣ » Μάκης Ιωσηφίδης » Μάκης Ιωσηφίδης : Απάντηση στους ψευδείς ισχυρισμούς του κ. Θεοδωρίδη\nΜάκης Ιωσηφίδης : Απάντηση στους ψευδείς ισχυρισμούς του κ. Θεοδωρίδη\nΤο ψέμα του κ. Θεοδωρίδη έχει κοντά ποδάρια!\nΠριν λίγες ημέρες ο Δήμαρχος Αμυνταίου κ. Θεοδωρίδης απάντησε σε μία εύστοχη παρέμβαση του επικεφαλής των Ανοιχτών Οριζόντων, καλού φίλου και συνεργάτη Νίκου Παπαχρήστου. Φυσικά, ήταν μία απάντηση με πλήρη απουσία επιχειρημάτων, σχεδόν υβριστικού χαρακτήρα.\nΟ γνωστός κ. Θεοδωρίδης...\nΣτην απάντησή του αυτή ενέπλεξε και το όνομά μου, κατηγορώντας με για ανυπαρξία έργου, ενώ σε άλλο σημείο αφήνει αιχμές για μεθοδεύσεις στην εταιρία του Ξινού Νερού! Η αλήθεια είναι ότι μου πήρε μέρες να αποφασίσω αν θα τον απαξιώσω ή θα απαντήσω...\nΑν και η απαξίωση είναι αυτή που ταιριάζει σε έναν μυθομανή, τελικά αποφάσισα να απαντήσω και μάλιστα με ένταση, διότι οι συμπολίτες μας που δεν ασχολούνται με τα κοινά είναι σίγουρο ότι δεν μπορούν και δεν οφείλουν να γνωρίζουν λεπτομέρειες για τα δρώμενα του Δήμου Αμυνταίου. Επίσης, από την πλευρά μου πιστεύω ότι πρέπει να υπερασπιστώ το έργο μου και τους συνεργάτες με τους οποίους πορευθήκαμε και δουλέψαμε μαζί.\nΗ θητεία μου, ως Δήμαρχος Αμυνταίου, ήταν η μικρότερη χρονικά και μάλιστα περιελάμβανε τις συγχωνεύσεις του "Καλλικράτη", οπότε ο καθένας καταλαβαίνει ότι εγώ και οι συνεργάτες μου είχαμε περίπου δύο χρόνια για να κάνουμε αναπτυξιακή δουλειά. Κι όμως! Καταφέραμε να εντάξουμε και να υλοποιήσουμε ένα πλήθος έργων στο ΕΣΠΑ και τα υπόλοιπα χρηματοδοτικά προγράμματα, κάτι που δεν είναι λόγια του αέρα, καθώς αποδεικνύεται με την αμείλικτη γλώσσα των αριθμών. Εντάχθηκαν έργα συνολικού προϋπολογισμού 61.803.500 € στο ΕΣΠΑ, εκ των οποίων ο κ. Θεοδωρίδης, ως επόμενος Δήμαρχος, "κατάφερε" να χάσει το έργο για την κατασκευή του βιολογικού και των αποχετευτικών της Δ.Ε. Φιλώτα. Είναι πραγματικό "κατόρθωμα" και μνημείο ανικανότητας! Τα υπόλοιπα έργα υλοποιήθηκαν προσφέροντας στους συμπολίτες μας σημαντικές υποδομές, όπως επίσης υλοποιήθηκαν και πολύ σημαντικά έργα, όπως η βελτίωση των αγροτικών και δασικών δρόμων ή ο καθαρισμός των καναλιών, που δεν ήταν ενταγμένα στο ΕΣΠΑ και δεν προσμετρούνται στο παραπάνω ποσό.\nΕίναι φαινόμενο, τελικά, ο άνθρωπος με το ανύπαρκτο έργο, αυτός που έχει υποβαθμίσει τον θεσμό του Δημάρχου και τον έχει καταντήσει στον επαρχιώτη δημοσιοσχεσίτη του μνημόσυνου, να κατηγορεί εμένα για απουσία έργου!\nΌσο για τις υποτιθέμενες μεθοδεύσεις στην επιχείρηση του Ξινού Νερού, πρώτον η επιχείρηση άλλαξε ιδιοκτησία κατά την τρέχουσα δημοτική περίοδο, με δήμαρχο τον κ. Θεοδωρίδη και στη βάση όσων ο ίδιος είχε υπογράψει και δεύτερον είναι πια καιρός να μιλήσουμε για πραγματική ανάπτυξη του τόπου και δημιουργία θέσεων εργασίας χωρίς παρωπίδες.\nΤέλος, στο κομμάτι των τηλεθερμάνσεων στα χωριά, που ο κ. Θεοδωρίδης με θράσος ισχυρίζεται ότι δεν είχαμε καμία προετοιμασία, έχει παραλάβει μελέτες για τηλεθερμάνσεις σε έντεκα (11) χωριά, με καταγραφή των αναγκών, που έγινε με συνεντεύξεις και έρευνα σε κάθε σπίτι!\nΣοβαρές μελέτες καταγραφής κάθε σπιτιού και όχι άχρηστες μελέτες που απλώς γεμίζουν τα συρτάρια του Δημαρχείου και τις τσέπες των ημετέρων.\nΕπειδή όμως τα κείμενα είναι κουραστικά για τους πολίτες και δεν μου δίνουν τη δυνατότητα να αναφερθώ στο σύνολο των στοιχείων που έχω στη διάθεσή μου, θεωρώ ότι είμαι υποχρεωμένος να ενημερώσω με περισσότερες λεπτομέρειες τους συμπολίτες μας σε ειδικές εκδηλώσεις. Φυσικά, στις εκδηλώσεις αυτές θα προσκληθεί ο κ. Θεοδωρίδης για να πει εάν θέλει την άποψή του. Πιστεύω ότι δεν χρειάζονται πια στείρες αντιπαραθέσεις, αλλά διάλογος με επιχειρήματα και ντοκουμέντα (έγγραφα αποφάσεων ένταξης, φωτογραφίες υλοποίησης έργων, συμφωνίες κλπ).\nΣε αυτό τον διάλογο δεν χωράνε ύβρεις και ανούσιες κατηγορίες. Μόνο επιχειρήματα και έγγραφα!


Στο Παπαστράτειο το ματς με τον ΝΟ Πατρών! - Πολο - gavros.gr\nΣτο Παπαστράτειο το ματς με τον ΝΟ Πατρών!\nΤρίτη, 5 Νοεμβρίου 2019 - 08:15\nΣτο Παπαστράτειο θα διεξαχθεί η αναμέτρηση του ΝΟ Πατρών με τον Ολυμπιακό (6/11, 12:00) για την πρώτη φάση του Κυπέλλου Ανδρών, αντί για το Εθνικό Κολυμβητήριο Πατρών.\nΟι «ερυθρόλευκοι» ζήτησαν το ματς να διεξαχθεί στον Πειραιά, λόγω της αναμέτρησης με τη Ζόλνοκ (8/11) στην Ουγγαρία, για το LEN Champions League, κάτι που έγινε δεκτό από τους Πατρινούς…\nΑναλυτικά, το δελτίο Τύπου του ΝΟΠ:\nΗ νεανική ομάδα ανδρών του ΝΟΠ, θα έχει την Τετάρτη μια σπουδαία εμπειρία να αντιμετωπίζοντας τον πρωταθλητή και φιναλίστ Ευρώπης Ολυμπιακό, σε ένα αγώνα γιορτή της υδατοσφαίρισης. Για την χαρά και τις αξίες του αθλητισμού και την σπουδαιότητα της συμμετοχής σε όλες τους αγώνες και διοργανώσεις ο ΝΟΠ δίνει το παρών πάντα, εθελοντικά ή όχι, από οποιαδήποτε θέση και κατηγορία βρίσκεται, τιμώντας έτσι τον θεσμό την ιστορία του Ομίλου και την Πάτρα.\nΕυχόμαστε καλή επιτυχία στην ομάδα μας στην πρώτη επίσημη αναμέτρηση της μιας αθλητικής χρονιάς για τον ΝΟΠ.\nΜια φορά κυπελλούχος και επτά φορές φιναλίστ ο ΝΟΠ είναι μια από τις έξι ομάδες που κοσμεί την τροπαιοθήκη του το κύπελλο και τα πολλαπλά μετάλλια από την διοργάνωση».\n«Κάναμε ό,τι μας ζήτησε ο προπονητής μας»\nΟι δηλώσεις του Κωνσταντίνου Κάκαρη, μετά τη νίκη (17-5) του Ολυμπιακού επί του Απόλλωνα, για την Α1 πόλο Ανδρών…


Venus on fire: Δεκεμβρίου 2009\nΉρθες και φεύγεις κι εσύ σε λίγες ώρες. Πότε σε μετρήσαμε; πόσο σε υπολογίσαμε κανείς δεν ξέρει να μας πει.\nΣαν νερό,σαν πονηρό κλείσιμο ματιού ,κι εσύ εκεί ,να έρχεσαι ,να κοιτάς και να φεύγεις.\nΝα φέρνεις καινούρια πρόσωπα, δήθεν για να μείνουν ,δήθεν για πάντα και λίγο πριν το τέλος να τα παίρνεις μαζί σου.\nΔεν υπολόγισες το χειρότερο ναρκωτικό. Την πιο δύσκολη εξάρτηση...\nΒουτιά από ψηλά ,χωρίς δίχτυ ασφαλείας. Βουτιά στα ζόρικα και στα απότομα.\nΚι αν σωθείς ελπίζεις . Στην αυγή της νέας σου ζωής και για τριακόσιες τόσες μέρες ,όλο και κάτι θα βρεθεί να μας ταράξει τα νερά.\nΣυνήθως όταν έχεις πιει το νερό της λήθης ,τότε έρχεται το αναπάντεχο ,το ξαφνικό και πάλι από την αρχή.\nΕσύ εκεί και μεις εδώ ,στις δικές μας χαραυγές να ξεχνάμε τα παλιά και να δεχόμαστε τα καινούρια.\nΣε αυτούς που έφυγαν ,σε αυτούς που ξαναγύρισαν ,σε αυτούς που τόλμησαν ,σε αυτούς που ερωτεύονται ,σε όσους μπορούν να ξεχνάνε και σε όσους παραμένουν ακλόνητοι σε όσα πιστεύουν.\nΔεν αργεί να χαράξει η νέα μέρα .\nΑς φέρει σε όλους σας όσα επιθυμήσατε και όσα κουραστήκατε να αποκτήσετε.\nΥγεία ,σωματική και ψυχική ,αγάπη ,κατανόηση και πολλές χαρές.\nΕίμαι σίγουρη πως ό,τι είναι να 'ρθει ,θα έρθει . Αλλιώς ας προσπεράσει.\nΤα καλύτερα έρχονται ,αρκεί να τα πιστέψουμε.\nΑναρτήθηκε από Venus on fire στις 6:19 μ.μ.\nI wish to you....\nΜέχρι και τελευταία στιγμή γίνονται θαύματα.\nΚαι δεν σηκώνω αμφιβολία περί τούτου.\nΜήπως με λυπήθηκε ο Άγιος Βασίλης και πριν το τέλος είπε να με θυμηθεί να μου δώσει μια τελευταία ευκαρία (παρά το κράξιμο που του έκανα) και να αφήσει ένα δωράκι κάτω από το δεντράκι μου?\nΌπως και αν λειτούργησε το Σύμπαν στέλνω δώρα και ευχές για όλους.\nΓια τους πολύ αγαπημένους μας,για όσους νομίζαμε πως άξιζαν ,αλλά τελικά απεδείχθη άνθρακας ο θησαυρός,για αυτούς που ακόμα κι αν είναι μακριά μας όταν θέλουν μας βρίσκουνε,για όλους αυτούς που μας γεμίζουν με θετική ενέργεια και τέλος μια προσωπική ευχή για τους αγαπημένους μου blog-όφιλους!!!!!\nΜε υγεία και προσωπική ευτυχία για τον καθένα ξεχωριστά.\nΑυτές οι γιορτές να είναι πραγματικά πολύ λαμπερές για όλους σας ,με πολλά χαμόγελα που θα μείνουν για πολύ καιρό χαραγμένα στα πρόσωπά σας.\nΦιλιά πολλά αλάνια μου!\nΤα ξαναλέμε (αν επιζήσω από το φαγητό παραμονές πρωτοχρονιάς.)\nΑναρτήθηκε από Venus on fire στις 2:20 μ.μ.\nΒρε δεν πας να .......\nΤο σκέφτηκα από δω,το παίδεψα από κει.\nΝα πάω σε ειδικό.\nΑλλά δεν πήγα.\nΚαι μου συστήσανε αυτό :\n"Γιατρέ μου ,μήπως με πειράξει; Μήπως μου πέσει βαρύ;"\n"Σωπάτε καλέ . Είναι ακίνδυνο και έχει τρομερά αποτελέσματα.Πάρτε το και θα με θυμηθείτε"\nΘαυματουργό το σκεύασμα. Γεια στα χέρια των επιστημόνων.\nΣας το προτείνω . Ούτε μία παρενέργεια.\nΚαι τα αποτελέσματα εμφανή και διαρκείας.\nΑυτά είναι φάρμακα !!!\nΤι ΧΑΝΑΧ και αηδίες χημικά ;\nΗ καλύτερη θεραπεία είναι η από πάνω σε συνδυασμό με την παρακάτω...\nΌσοι πιστοί προσέλθετε και δεν θα χάσετε.\nΦιλάκια σε όλους και να έχετε ένα πανέμορφο Σαββατοκύριακο.\nΥ.Γ 1.. Το παρακάτω τραγουδάκι είναι αφιερωμένο στην καλύτερη Αστρο-Συμμορία που πολύ θα ήθελα να είμαι μέλος τους.\nΥ.Γ 2 οι εικόνες είναι κλεμμένες από εδώ\n(Ευχαριστώ για την έμπνευση.)\nΑναρτήθηκε από Venus on fire στις 2:22 μ.μ.\nΔεν συνηθίζω να γράφω γράμματα σε πρόσωπα που δεν υπάρχουν. Αν και μου αρέσει η αλληλογραφία ,ποτέ δεν πίστεψα πως εσύ μου έφερνες τα δώρα μου τα Χριστούγεννα, ώστε να καθήσω σαν υπάκουο κοριτσάκι να αραδιάσω σε μια κόλλα άσπρο χαρτί τις επιθυμίες μου.\nΟύτε κληρονομικό χάρισμα είχα από μικρή να παραμυθιάζομαι πως κάπου εκεί μακριά υπάρχει ένας κόκκινος κύριος που μοιράζει δωράκια. Απλά το είχα φιλοσοφήσει νωρίς το ζήτημα ,πριν αρχίσω να φλερτάρω με το ντεκαπάζ.\nΣιγά που θα καθόταν ένας συμπαθητικός τροφαντός γεράκος ,με ροδοκόκκινα μάγουλα ,να ασχοληθεί με τις επιθυμίες χιλιάδων νηπίων ,στην άλλη άκρη του κόσμου.\nΚαι τι μας είχες δηλαδή? Παιδιά , ανίψια ή εγγόνια? Και τι σε ένοιαζε στην τελική τι θα με έκανε εμένα χαρούμενη?\nΟύτε και χαιρόμουνα με τις πολύχρωμες αυτές μέρες. Έπρεπε σώνει και καλά να μπω στο christmas mood ,και να φοράω ανεξίτηλο χαμόγελο ,να φιλάω αχώνευτους συγγενείς και να μοιράζω ευχές για μια μέρα και την άλλη να σιχτιρίζω την ώρα και τη στιγμή που είχα τα ίδια γονίδια με ασήμαντους θείους και γιαγιάδες?\nΚαι τι να το κάνω που το σπίτι μέσα έξω θύμιζε το τσίρκο Medrano?\nΑφού μετρούσα τις μέρες μέχρι να ανοίξουν τα σχολεία μιά μία ,σαν τους φαντάρους ?\nΌχι ,δεν σου γράφω για να ζητήσω κάτι για μένα . Εγώ αγαπημένε ροδοκόκκινε παπούλη μου από μικρή τα είχα όλα. Όχι τα περιττά ,μόνο τα απολύτως απαραίτητα.\nΈξυπνα δώρα που απλά με διασκέδαζαν για λίγο,μέχρι να τα βαρεθώ όπως κάνουν τα φυσιολογικά παιδάκια.\nΚαι όταν η πόλη ξαναντυνόταν με το γκρίζο χρώμα της ,τα παιχνίδια παίρναν τη θέση που τους άρμοζε, εκεί στο ράφι. Στο ράφι που πάντα αποτελούσε τον εφιάλτη λατρεμένων συγγενών πως θα γίνει ο νέος τους συγγενής με τα μυαλά που κουβαλούσα.\nΝαι καλά.Και που να ήξεραν τι σουρπρίζ τους επιφύλασσα.!\nΔεν θέλω τίποτα για μένα ,αλήθεια. Στο κάτω κάτω μόνο καλό κορίτσι δεν ήμουνα το 2009.\nΚαι κατινίτσα έγινα και ψιλοσκυλίτσα με λες άνετα και χρυσό φτυάρι και ό,τι μπορείς να φανταστείς εσύ .... βάλε και λίγο σαλτσούλα παραπάνω. Μέσα θα πέσεις ,μη μου αγχώνεσαι.\nΓια μένα τίποτα . Για άλλους σου γράφω και αυτό γιατί έγινες πολύ τρέντυ τα τελευταία χρόνια ,μιας και αν κάνω το λάθος να εκφράσω κάποια επιθυμία μου η απάντηση που παίρνω είναι: "Γράψε γράμμα στον Άγιο Βασίλη".\nΔεν μπορεί ,κάτι θα ξέρουν παραπάνω ,λογάριασα με το φτωχό από I.Q νιονιό μου και έτσι να'μαστε εδώ ,εσύ κι εγώ να τα λέμε.\nΘέλω λοιπόν αγαπητέ Santa να φροντίσεις ιδιαιτέρως ,όλους τους αγαπημένους μου φίλους.\nΣτη Β να δώσεις τη δύναμη να πάρει την απόφαση που φοβάται.\nΣτην Ι να σταματήσει να φλερτάρει με την ιδέα του θανατου και να παίζει επίκινδυνα παιχνίδια. Αυτό ομολογώ είναι κομματάκι δύσκολο ,αλλά σου έχω εμπιστοσύνη.\nΣτην Μ που το όνομά της αρχίζει από Κ ,να της δώσεις ό,τι σου ζητήσει γιατί το αξίζει μόνο και μόνο επειδή αυτά που κάνει ,τα κάνει επειδή τα αισθάνεται και όχι επειδή πρέπει.\nΣτον φίλο Γ δώσε λίγο μυαλό παραπάνω , ποτέ το περισσότερο δεν έβλαψε κανέναν.\nΣτην Ε ,δώσε μια ελπίδα για μια καλύτερη ζωή ,αυτή που έχει απλά δεν της ταιριάζει .\nΣε όλους τους αγαπημένους μου blog-όφιλους ,να δώσεις τις καλύτερες εμπνεύσεις να συνεχίσουν να γράφουν τόσο όμορφα ,όσο δεν φαντάζονται πως το κάνουν.\nΚαι σε ΑΥΤΟΝ που νομίζει πως οι εξαφανίσεις μυστηρίου ,έχουν την γοητεία τους και δεν είναι βαρετές σαν πράξεις ,δώστου τον οίκτο σου. Ειλικρινά θα του φανεί ανεκτίμητο σαν δώρο.\nΔεν θα σε κουράσω άλλο ,αρκετά κουράζω τους γύρω μου με την ύπαρξή μου και τη γκρίνια μου .\nΘα κάνω απολογισμό ,όμως στο τέλος του δωδεκαημέρου και θα σε ευχαριστήσω τότε .\nΣκέψου το καλά και έλα όταν το τζάκι μου θα σβήσει. Ακόμα υπάρχει πολύ σκάρτο υλικό για να γίνει στάχτη.\nΤα λέμε παραμονές του Νέου Έτους με πιο καθαρά μυαλά.\nΌχι άλλο κάρβουνο honey!!\n(.....Χάθηκα κι απόψε μεσ'τα πέλαγα του νου)\nΑναρτήθηκε από Venus on fire στις 10:56 μ.μ.\nΟ Τζον Λένον γεννήθηκε στις 9 Οκτωβρίου 1940 στο Λίβερπουλ. Ο πατέρας του ήταν ένας στρατιώτης του Ναυτικού και η μητέρα του διαζυγίου λίγο μετά την αποστράτευση το 1945. John μεγάλωσε με το θείο και θεία ενώ η μητέρα της θα σπάνια βλέπει. Είναι εκείνη που έμαθα και να του δώσω την καλώ να παίζει banjo και μικρή κιθάρα. Αν John παίζει σε ορισμένα μικρά κόμματα ενορία, το ροκ και ειδωλίων που Αναλήψεως του Elvis Presley ή Chuck Berry, που προσελκύουν και John αυξήσεις το 1957 τη δική του ροκ μπάντα του Quarrymen. Το ίδιο έτος ο John έκανε την γνωριμία του Paul McCartney και το δίδυμο που θα ενταχθούν Τζορτζ Χάρισον και Ρίνγκο Star θα αποτελούν τη μεγαλύτερη ομάδα όλων των εποχών: οι Beatles. John Paul αντί να παίζει στο πλευρό του και οδηγεί την ομάδα που αποτελείται κατά ίσα μέρη των τίτλων της ομάδας. Γεννήθηκε το 1963, την ένωση με την Cynthia Powell, ο γιος του Julian.\nΣυναυλία άλμπουμ, οι Beatles βρίσκονται συνεχώς από τον κόσμο και την επιτυχία τους να πηγαίνει τελευταία, αλλά οι τέσσερις νέοι άνδρες είναι λιγότερο καλλιτεχνικά συμφωνία και η συνάντηση του με τον John Yoko Ono στα τέλη της 60 σημεία στο τέλος του ομίλου. Το 1970 η επίσημη ανακοίνωση γίνεται, και τελικά τα μέλη μπορούν να επικεντρωθούμε σε σόλο καριέρες τους. John έχει ήδη κυκλοφορήσει τρία άλμπουμ το 1968 και 1969 έργα και βιβλία τίτλος του λευκώματος έγινε σωλήνα αναπόφευκτη "Imagine" το 1971. Στη συνέχεια, είναι πιο σπάνια, διότι αφιερώνει πολύ χρόνο στη σύζυγό του και τον δεύτερο γιο της, Sean, που γεννήθηκε το 1975. Όμως, κάθε νέο άλμπουμ του John κατέχει σπάνια μαργαριτάρια. Τζον Λένον δολοφονήθηκε στη Νέα Υόρκη στις 8 του Δεκέμβρη 1980. Ο θάνατος θέτει τέρμα στις φήμες για την επιστροφή των Beatles και ορφανά εκατομμύρια των οπαδών.\n(Πηγή : http://www.stars-celebrites.com/LENNON-JOHN/O/gr-lennon.htm)\nΈνα μικρό αφιέρωμα σε έναν σπάνιο και αδικοχαμένο μουσικό και τραγουδιστή.\nΕικοσιεννέα χρόνια μετά το θάνατό του και η φωνή του αγγίζει τις κρυμμένες ή όχι ευαισθησίες μας.\nΔύο αγαπημένα τραγούδια αφιερωμένα σε μια εποχή που θα μου θυμίζει την καλύτερη εφηβεία που θα μπορούσα να είχα.\nΑναρτήθηκε από Venus on fire στις 2:59 μ.μ.\nΕξ- αιρέσεις !\nΜουσική ανάρτηση για να κλείσει η εβδομάδα ευχάριστα (όσο γίνεται).\nΤραγουδάκι καινούριο και μάλιστα θα κάνω κι εγώ μία ΕΞΑΙΡΕΣΗ και θα το αφιερώσω σε όλους τους ΔΗΘΕΝ ,που στο αχυρένιο μυαλό τους ,νομίζουν ότι αποτελούν το κέντρο του σύμπαντος ,αναπνέουμε για πάρτη τους ,ζούμε για ένα βλέμμα τους ,περιμένουμε να δούμε τον αριθμό κλήσης τους στο κινητό μας...αλλά ξεχνάνε πως η φαντασία απέχει τουλάχιστον τρεις ζωές από την πραγματικότητα.\nΓια χαλαρώστε και πάρτε το αλλιώς . Τα καλάμια είναι για ψάρεμα όχι για καβάλημα.\nΚαλό Σαββατοκύριακο σε όλους τους blog-όφιλους.\nΥ.Γ Αφιερώνω αυτή την ανάρτηση στην αγαπημένη μου αδερφούλα και της εύχομαι να σταματήσει να είναι πια η ΕΞΑΙΡΕΣΗ και σύντομα να γίνει ο ΚΑΝΟΝΑΣ!!!\nΑναρτήθηκε από Venus on fire στις 12:37 μ.μ.


Δίκη Φιλιππίδη - 2η καταγγέλλουσα: Σοκαριστική η μαρτυρία της ηθοποιού | Alphafreepress.gr\nalphafreepress.gr / ΕΛΛΑΔΑ / Δίκη Φιλιππίδη – 2η καταγγέλλουσα: Σοκαριστική η μαρτυρία της ηθοποιού\nΔίκη Φιλιππίδη - 2η καταγγέλλουσα: Η ηθοποιός είπε ότι θα προσπαθήσει να ολοκληρώσει την κατάθεσή της χωρίς να εμφανίσει κρίσεις πανικού.\nΜε την περιγραφή της σεξουαλικής επίθεσης που, όπως λέει, δέχθηκε από τον Πέτρο Φιλιππίδη το 2010 σε καμαρίνι στο θέατρο Μουσούρη συνεχίστηκε η κατάθεση της δεύτερης καταγγέλλουσας στο Μεικτό Ορκωτό Δικαστήριο. Η ηθοποιός είπε ότι θα προσπαθήσει να ολοκληρώσει την κατάθεσή της χωρίς να εμφανίσει κρίσεις πανικού.\n«Κατέβασε το κολάν μου και παρέσυρε μαζί και το εσώρουχό μου. Είχε σε κοινή θέα τα γεννητικά του όργανα. Με φοβερή δύναμη μου άνοιξε τα πόδια και προσπάθησε να εισχωρήσει μέσα μου. Συνέχισα να κουνιέμαι ασταμάτητα, κάποια στιγμή μετακίνησε το χέρι του για να πιάσει το γεννητικό του όργανο. Τότε κατάφερα να μετακινήσω το πόδι μου και να τον απομακρύνω. Σηκώθηκα και κοπάνησα σε κάποιο έπιπλο που βρισκόταν δίπλα. Βρέθηκε πίσω μου κι ένιωσα το γεννητικό του όργανο να με ακουμπάει στο γυμνό μέρος του σώματός μου, στο μηρό περίπου», είπε εμφανώς φορτισμένη στο δικαστήριο.\n«Με απείλησε ότι θα με καταστρέψει»\nΣτη συνέχεια η μάρτυρας είπε ότι κατάφερε να ξεφύγει και κατευθύνθηκε προς την πόρτα, όμως τη βρήκε κλειδωμένη: «Άρχιζα να φωνάζω δυνατά ”αααααα”. Αυτός ατάραχος και ξενερωμένος. ”Μη φωνάζεις τσάμπα, δεν είναι κανείς στο θέατρο” μου είπε. Έπιασα τσάντα και παλτό και άρχισα να κοπανάω την πόρτα με τα χέρια και τα γόνατα μου». Τότε, όπως κατέθεσε, ο Πέτρος Φιλιππίδης άρχισε να την απειλεί φωνάζοντας «όσο εύκολα μπορώ να φτιάξω την καριέρα κάποιου, τόσο εύκολα μπορώ να την γκρεμίσω. Αν περάσεις αυτή την πόρτα θα σε καταστρέψω».\nΤελικά, σύμφωνα με τη μάρτυρα, την άφησε να φύγει και εκείνη πήγε σε μια φίλη της και της εξιστόρησε τι συνέβη: «Είχε μείνει άφωνη. Ούτε για μια στιγμή δε σκεφτήκαμε ”πάμε να το πούμε σε κάποιον”. Ήταν κάτι που δεν ξέραμε πώς να διαχειριστούμε. Μετά από λίγο ήρθε στο κινητό μου ένα μήνυμα που μου έλεγε «την επόμενη φορά, δε θα σε αφήσω». Μου έλεγε τι πράξη ήθελε να μου κάνει και τι ήθελε να του κάνω κι εγώ. Η φίλη μου όταν το διάβασε τα έχασε. Δεν το πίστευα εκείνη τη στιγμή ότι μου έστειλε τέτοιο μήνυμα ενώ είχε προηγηθεί ότι είχε προηγηθεί».\nΗ μάρτυρας κατέθεσε ότι ο ηθοποιός συνέχισε να την παρενοχλεί τηλεφωνικά\nΗ μάρτυρας κατέθεσε ότι ο ηθοποιός συνέχισε να την παρενοχλεί στο τηλέφωνο για ένα δεκαήμερο. «Όταν δε σήκωνα το τηλέφωνο μου έστελνε μήνυμα, ”σήκωσε το, αλλιώς θα έρθω εκεί που είσαι”. Κι εγώ τότε δε μπορούσα να σκεφτώ ότι δεν ξέρει πού είμαι για να έρθει. Μου έλεγε τι ήθελε να του λέω στο τηλέφωνο για να αυτοϊκανοποιείται. Μια φορά ήμουν στο σπίτι της μητέρας μου με πήρε τηλέφωνο και το κατέγραψα την ώρα που αυτοϊκανοποιούνταν. Ήταν το μόνο πράγμα που είχα φυλάξει. Μηνύματα και τηλέφωνα τα έσβηνα για να μη τα βρει κανείς. Το αρχείο αυτό δυστυχώς βρισκόταν σε ένα κινητό τηλέφωνο παλαιού τύπου και έχει καταστραφεί. Γι’ αυτό το λόγο δεν το είπα ούτε στον εισαγγελέα, ούτε στον ανακριτή».\nΗ καταγγέλλουσα υποστήριξε ότι ο Πέτρος Φιλιππίδης προσπαθούσε να της κάνει κακό στην καλλιτεχνική της πορεία: «Πήγα σε ένα κάστινγκ στο mega για τη σειρά «Κλεμμένα όνειρα». Είχα περάσει από όλα τα στάδια. Μου λένε σε θέλουμε για το ρόλο της Μαρίας, θα σε πάρουμε για το fitting των ρούχων. Εκείνη την περίοδο ήμουν βοηθός σκηνοθέτη σε μια παράσταση και έμαθα από ηθοποιό που συμμετείχε στη σειρά ότι ξεκίνησαν τα γυρίσματα! Πήρα να μάθω και μου είπαν πως έγινε κάποιο λάθος και δε θα είμαι στη σειρά. Λέω συμβαίνουν αυτά, δεν πήγε κάπου το μυαλό μου. Μετά με πήραν για την σειρά ”Βασιλιάδες” πάλι στο Mega».\nΤο απειλητικό τηλεφώνημα έναν χρόνο μετά\n»Ο ανιψιός μου είχε πάρει το ρόλο του γιου του Κώστα Κόκλα και έψαχναν την αδελφή του. Ήταν όλοι υποστηρικτικοί επειδή είχαμε καλή επαφή, μοιάζαμε φυσιογνωμικά, θα μπορούσα να τον πηγαίνω στα γυρίσματα, υπήρχε ένα θετικό πακέτο. Περίμεναν την απάντηση του καναλιού. Με πήρε ο βοηθός σκηνοθέτη και μου λέει διάλεξαν άλλη κοπέλα. Ρώτησα αν διάλεξαν απλώς άλλη ή αν δεν ήθελαν εμένα. ”Σε προτείναμε και για άλλο ρόλο μικρό και πάλι μας είπαν όχι” μου είπαν στο τηλέφωνο».\n»Αφού είχε περάσει ένας χρόνος από την απόπειρα βιασμού, ο Πέτρος Φιλιππίδης πήρε ξανά τηλέφωνο, κατέθεσε η μάρτυρας: «Άκουσα ξανά τη φωνή του να μου λέει, ”είδες; Παρακολουθώ τι κανείς… αν αλλάξεις γνώμη…”. Έκλεισα το τηλέφωνο αμέσως και γύρισα στο τραπέζι της καφετέριας που καθόμουν με ένα συνάδελφό μου. Κατάλαβε ότι είμαι ταραγμένη. Με ρώτησε και μου έφυγε ένα ”είναι πολύ μ***** ο Πέτρος” και μετά του εξιστόρησα τι είχε συνέβη. Ήρθε και ένα μήνυμα στο κινητό μου από εκείνον και το διάβασε ο συνάδελφος μου. Έκτοτε δεν είχα καμία επαφή μαζί του».\nΗ μάρτυρας μίλησε και για τα όσα έχει πει η πλευρά Φιλιππίδη για το πρόσωπό της από τη στιγμή που αποφάσισε να τον καταγγείλει. «Όλο αυτό το διάστημα ακούω αυτά που λένε οι άνθρωποι που εργάζονται για την υπεράσπιση του και όσα είπε εκείνος στα υπομνήματα του. Αυτά με έχουν πειράξει περισσότερο, ότι του ρίχτηκα και συνουσιάστηκα μαζί του για ένα ρόλο. Με προσβάλλει και με βιάζει ξανά. Δεν υπάρχει ένας άνθρωπος που έχω συνεργαστεί να πει τέτοιο πράγμα. Με θίγει αφάνταστα ότι υποστηρίζει πως φέρομαι κατά αυτόν τον τρόπο. Θα κατέστρεφα τη ζωή μου εδώ και κι ένα χρόνο για να τον εκδικηθώ για ένα ρολάκι. Τώρα έχω αλλά μυαλά από τα μυαλά που είχα τότε. Θέλω να γίνει παράδειγμα προς αποφυγήν για τον επόμενο κακοποιητή. Δεν πρέπει να ανεχόμαστε τέτοιες συμπεριφορές. Κανένας δεν έχει το δικαίωμα να σε υποχρεώνει να πρέπει να ενδώσεις για να προχωρήσεις».\n«Η οικογένειά μου το έμαθε όταν έκανα την καταγγελία»\nΕισαγγελέας: Μεγαλώσατε σε ένα υγιές οικογενειακό περιβάλλον καταλαβαίνω από αυτά που είπατε. Σας συμβαίνει αυτό το περιστατικό στα 27. Φαντάζομαι δεν μπορεί να συμβεί κάτι χειρότερο. Ο πατέρας σας είναι γιατρός. Συμβαίνει κάτι τόσο σοβαρό και δεν τους το είπατε. Σε ανθρώπους που είχατε τόσο στενή σχέση;\nΜάρτυρας: Ήταν ένα συμβάν τόσο τρομακτικό, δεν ήθελα να τους το φορτώσω. Θεωρούσα ότι θα τους επιβαρύνω. Στον συγκεκριμένο άνθρωπο έφτασα μέσω του πατέρα μου. Θα έλεγε ”που το έστειλα το παιδί μου!”. Η μητέρα μου είναι πολύ ενοχική. Φοβήθηκα ότι θα κατηγορήσουν τον εαυτό τους ότι δεν με προστάτευσαν. Επίσης φοβόμουν την αντίδραση του πατέρα μου.\nΕισαγγελέας: Πότε το έμαθε η οικογένεια σας;\nΜάρτυρας: Αισθανόμουν δειλή. Όταν ξεκίνησε αυτό με τη Μπεκατώρου, ακολούθησε αυτή για τον Κιμούλη όχι σεξουαλικού περιεχόμενου. Υπήρχε η αίσθηση ότι θα βγουν κι αλλά. Όσοι γνώριζαν για εμένα, άρχισαν να με παίρνουν τηλέφωνο και να μου λένε να μιλήσω. Ο σύζυγος μου με παρακίνησε. Εγώ δεν είχα ιδέα τι αδίκημα είναι αυτό, ούτε τα χρόνια που έχουν περάσει. Κάποια στιγμή είδα ότι μίλησαν οι τρεις επώνυμες κύριες Παπαχαραλάμπους, Δροσακη, Αναστασοπούλου. Αυτό μου έδωσε δύναμη. Εγώ δε θέλω να διαπομπεύσω κανένα. Να μη ξαναγίνουν τέτοια πράγματα θέλω.


Ματίνα Παγώνη: 2.600 κρούσματα μέχρι την Τετάρτη - Hellenic Voice\nΑρχική Ελλαδα Ματίνα Παγώνη: 2.600 κρούσματα μέχρι την Τετάρτη\nΗ Ματίνα Παγώνη μίλησε για την πορεία της πανδημίας στη χώρα μας. Θυμίζουμε ότι κρούσματα παρουσίασαν μια μικρή μείωση κάτι που συμβαίνει συχνά τα Σαββατοκύριακα. Η πρόεδρος των νοσοκομειακών γιατρών Αθήνα-Πειραιά, μιλώντας στο ΣΚΑΪ υποστήριξε ότι στα μέσα της εβδομάδας θα έχουμε νέα αύξηση των κρουσμάτων. Ωστόσο ξεκαθάρισε ότι στη συνέχεια θα ξεκινήσει η πτώση προκειμένου να ανοίξουν οι δραστηριότητες.\nΜατίνα Παγώνη: Υπέρ του ανοίγματος της αγοράς\nΌπως εξήγησε, παρά την πίεση που υφίσταται το σύστημα υγείας, εδώ και 2 εβδομάδες υπάρχει ενδονοσοκομειακός πόλεμος σε κάθε νοσοκομείο, καθώς έχουν ενωθεί κλινικές κι έχουν διπλασιαστεί τα κρεβάτια ασθενών για COVID. Τέλος, η πρόεδρος των νοσοκομειακών γιατρών εξέφρασε την εκτίμηση ότι όποια δραστηριότητα ανοίξει, δε θα ξανακλείσει σημειώνοντας ότι «ελπίζω ότι αυτό θα είναι και το τελευταίο lockdown» και συμπληρώνοντας ότι από Σεπτέμβριο «θα πετάξουμε και τις μάσκες».\nΘυμίζουμε ότι πριν από λίγες ημέρες η Ματίνα Παγώνη είχε μιλήσει με επιφύλαξη για το lockdown. Είχε τονίσει ότι δεν είναι όσο αποτελεσματικό θα έπρεπε. Παράλληλα είχε μιλήσει και τότε για άνοιγμα των δραστηριοτήτων.\nΠροηγούμενο άρθροΕλπιδοφόρος: Τι είπε για τον Κυριάκο Μητσοτάκη\nΕπόμενο άρθροΠΑΟΚ: Άγριο κράξιμο στους παίκτες των γηπεδούχων


Επιθέσεις με μαχαίρι και τσεκούρι σε Γερμανία και Ολλανδία- Νεκροί οι δράστες- ΒΙΝΤΕΟ - Press24.gr\nHome Διεθνή Επιθέσεις με μαχαίρι και τσεκούρι σε Γερμανία και Ολλανδία- Νεκροί οι δράστες- ΒΙΝΤΕΟ\nΕπιθέσεις με μαχαίρι και τσεκούρι σε Γερμανία και Ολλανδία- Νεκροί οι δράστες- ΒΙΝΤΕΟ\n5/31/2018 12:52:00 μ.μ. 0\nΔύο επιθέσεις αναστάτωσαν τη Γερμανία και την Ολλανδία τις τελευταίες ώρες μετά την επίθεση στη Λιέγη.\nΔύο τραυματίες και νεκρός ο δράστης στην επίθεση με μαχαίρι στη Γερμανία\nΣτο Φλένσμπουργκ της Γερμανίας ένας άνδρας, ο οποίος κρατούσε μαχαίρι στον κεντρικό σταθμό τρένων της πόλης, εξουδετερώθηκε από την Αστυνομία.\nΕκτός από τον δράστη, ο οποίος είναι νεκρός, υπήρξαν και δύο τραυματίες, σύμφωνα με τα τοπικά μέσα. Η εφημερίδα Bild ανέφερε ότι ο δράστης είχε μια αψιμαχία με έναν επιβάτη και τον μαχαίρωσε. Ο τραυματίας νοσηλεύεται σε σοβαρή κατάσταση. Μία αστυνομικός, η οποία βρισκόταν κατά τύχη στο τρένο, αντιμετώπισε τον δράστη και τραυματίστηκε στην προσπάθεια να τον ηρεμήσει. Η αστυνομικός πυροβόλησε τον δράστη\nΟ υπουργός Εσωτερικών, Horst Seehofer, δήλωσε πως είναι ιδιαίτερα στεναχωρημένος για την επίθεση.\n"Η βία δεν είναι ανεκτή, πόσο μάλλον όταν είναι ενάντια στους πολίτες ή στην αστυνομία" ανέφερε.\nΟ εκπρόσωπος της αστυνομίας τόνισε ότι δεν είναι σίγουροι αν υπάρχουν τρομοκρατικές συνδέσεις με το περιστατικό ακόμα.\nΟλλανδία: Νεκρός ο δράστης που κρατούσε τσεκούρι και φώναζε «Αλάχου Ακμπάρ»\nΗ ολλανδική αστυνομία σκότωσε τον άνδρα που φώναζε «Αλάχου Ακμπάρ», ενώ προσπαθούσε να επιτεθεί στους αστυνομικούς κρατώντας ένα τσεκούρι. Ο 26χρονος φώναζε, ενώ κατάφερε και σκότωσε τον σκύλο της αστυνομίας, ο οποίος προσπάθησε να τον ελέγξει. Σύμφωνα με το ειδησεογραφικό ιστότοπο NU, οι αρχές ενημερώθηκαν για έναν άνδρα, ο οποίος ήταν στο μπαλκόνι του κρατώντας το τσεκούρι και φωνάζοντας "Αλάχου Ακμπάρ". Όταν μπήκαν στο διαμέρισμά του, έλαβε χώρα η επίθεση.\nΟ δήμαρχος της πόλης Schiedam δήλωσε ότι πρόκεται για έναν άνδρα συριακής καταγωγής, ο οποίος ήταν γνωστός στις αρχές.